Funcub της MULTIPLEX build - Σελίδα 8 - www.petame.gr\nΗμερομηνία εγγραφής: 26-12-2011\nΕνίσχυση δεν χρειάζεται το εσωτερικό. Εγώ δεν έχω αντιμετωπίσει πρόβλημα.\nΌσον αφορά τα τις προεκτάσεις των καλωδίων εξαρτάται από 2 παράγοντες:\n1. Το μήκος του καλωδίου του servo\n2. Πού θα τοποθετήσεις τον δέκτη.\nΈχεις εξακάναλη οπότε:\n1 κανάλι μοτέρ\nκαι μένουν 3 ελεύθερα.\nΔιαλέγεις τι θα βάλεις με Υ: Aileron ή flaps.\nΕγώ θα έβαζα με Y τα flaps. Πάντως το σκάψιμο δεν είναι και τίποτα ιδιαίτερο.\nΜαλλον για σκαψιμο το βλεπω, αν και εχω δει οτι υπαρχει ενα εξαρτιμα που αντιστρεφει το ενα σερβο ηλεκτρονικα.\nΑπ' οτι ειδα εχεις βαλει μεταλικη βαση για το μοτερ. Κανει διαφορα?\nΑποστολή προσωπικού μηνύματος στον/την: koumou\nΕμφάνιση περισσότερων μηνυμάτων του χρήστη koumou\nΤα corona ειναι μια χαρα σερβο. Μην βαλεις ομως digital δεν υπαρχει λογος. Κανουν και σαν υστερικες γυναικες.\nΚαι signal reverser και τον πατερα του και τη μανα του εχει:\nΗ συμβουλη μου ειναι μην μπλεξεις και κοψε λιγακι.\nΝα σου πω την αληθεια δεν το εχω δοκιμασει χωρις. Λενε ομως οτι πλεονεκτει!\nΈνα από τα κακά του συγκεκριμένου αεροπλάνου είναι τα σκέλη του που κάνουν την προσγείωση θα έλεγα κακή ακόμα και αν το φέρω πολύ αργά. Έτσι σκέφτηκα να κάνω ορισμένες ανέξοδες αλλαγές ώστε να λυθεί το πρόβλημα αλλά και να αποκτήσει, ας πούμε, ένα καλύτερο scale look…\nΧρησιμοποίησα ατσαλάκι 1,5 χιλιοστού και ασημοκόλληση. Σε μισή περίπου ώρα το τελείωσα και απέκτησε καλή σταθερότητα. Δείτε πως…\nΚαλημερα, αυτο το ατσαλακι 1,5 χιλιοστου σε τι μαγαζια μπορει να το βρει κανεις;\nΜπορείς να βρεις στο Ρέππα στην Αθηνάς. Επίσης νομίζω ότι αν βρεις ακτίνες από ποδήλατο θα κάνουν μια χαρά για αυτή τη δουλειά!\nΤη Τριτη πηρα τηλεφωνο τον Γιωργο στη Σαμο, και σημερα το Fun Cub καθεται στον παγκο μου. Πρωτη φορα παραγκηλα απο το RC Model Shop, θετικος ανθρωπος, καλη εξυπηρετηση. Δυστυχώς δεν ειχε 6 καναλο δεκτη για τη Futaba T6j, θα πρεπει να ψαξω αλλου.\nΤελικα καταλhξα στα εξεις:\nTurnigy D3536 1000Kv, τα καινουρια εχουν αξονακι 5mm που ειναι καλο.\nHitec 81 elevator\nHitec 82 metal gear rudder\nΗ φωτο ειναι προσχεδιο στο Photoshop. Ξεχαστε το, δεν βρησκω το τροπο να αναρτήσω φωτο.\nΈκανες ωραία επιλογή και σίγουρα θα τη χαρείς.\nΠροτείνω το hs82 με τα μεταλλικά γρανάζια να το τοποθετήσεις στο elevator που είναι το πιο σημαντικό και το hs81 στο rudder.\nΣχετικά με τις φωτογραφίες, αν το ψάξεις λίγο δεν είναι δύσκολο.\nΤο σκεπτικό μου με το servo με τα μεταλλικά γρ., ηταν να το βαλω στο rudder γιατι αφου ειναι συνδεδεμενη η πισω ροδα με αυτο, θα δεχεται κτυπήματα κατα τις προσγειώσεις που μπορει να κανουν ζημια στα γραναζια.\nΔεν εχω και μεγαλη πύρα με τα τηλ/να, και μαλλον κανω λαθος. Να και η φωτο..\nΤελευταία επεξεργασία από το χρήστη KM : 24-02-12 στις 17:29.\nΕξεταζοντας τα δυο μερη της ατρακτου, βλεπω οτι υπαρχουν αρκετες επιφανιες που θα πρεπει να κολληθούν, που σημαινει οτι θα χρειαστει καποιος χρονος μεχρι να εφαρμοστει η κολλα. Η παχύρρευστη Κυανοακριλικη παρεχει αρκετα περιθορια χρονου, η μηπως πρεπει να χρησιμοποιήσω εποξική δυο συστατικων;\nΘα κάνεις πρώτα δοκιμές εφαρμογής. Όταν είσαι σίγουρος βάζεις την κόλλα αλλά δεν θα έχεις και πολύ χρόνο. Δε νομίζω να αντιμετωπίσεις κανένα πρόβλημα. Απλά πρέπει να είσαι σίγουρος ότι ήρθε η στιγμή για κόλλημα!\nCA μονο. Εγω το Easy star το εκανα ως εξης. Εβαλα σε 1-2 σημεια εσωτερικα της ατρακτου κυανοακρυλικη σε τζελ που αργει να στεγνωσει. Εφαρμοσα τα δυο μισα σφιχτα με χαρτοταινια καθε 10 εκατοστα. Με την απλη CA πονταρισα ανα 5-10 εκατοστα. Μολις αυτα τα σημεια στεγνωσαν αφαιρεσα την χαρτοταινια και περασα και τα υπολοιπα σημεια. Ουσιαστικα κολλησα μονο τις εξωτερικες επιφανειες μεταξυ τους. Η κολλα των 3γρ. περισεψε.\nΣήμερα δοκίμασα μια 12Χ8 Master Airscrew προπέλα.\nΠραγματικά το μοντέλο έχει αρκετή δύναμη.\nΠορεία με 1/4 γκάζι και με 1/2 κάνει και loop-roll.\nΜε μια πρόχειρη μέτρηση το μοτέρ τραβάει γύρω στα 41Amp.\nΟ χρόνος πτήσης όμως αυξήθηκε μιας και σπάνια χρειάζεται να ζορίζεις το μοτέρ αντιθέτως με την sf 11X4,7.\nΣκέφτομαι να το αγοράσω....είναι καλό?\nΑναλογα για τι το θελεις. Γενικα ειναι ευκολοπεταχτο κ πολυ σταθερο στο αερα μοντελο.\nκ ναι ειναι γεγονος.μετα τις πρωτες θετικοτατες εντυπωσεις των πρωτων πτησεων με το καινουργιο μου funcub ηρθε η ωρα να αντιμετωπισω κ εγω αυτο το πολυ ενοχλητικο προβλημα με τις βασεις του μοτερ τις οποιες αν κ ενισχυσα με τετραγωνης διατομης καρμπονοντιζα δεν μπορεσα να αποφυγω τους συντονισμους κ τους τριγμους.το μοτρερ κανει εναν απιστευτο θορυβο στο τερμα γκαζι λες κ ειναι στραβος ο αξονας ενω φυσικα κ δεν ειναι.το ιδιο προβλημα αντιμετωπιζει κ ο κολλητος μου με παραπλησιο setup.επειδη λοιπον ειναι κριμα να εχεις δυναμη κ να μη μπορεις να την εκμεταλευτεις αν καποιος συναδελφος εχει να προτεινει κατι περιμενω τη βοηθεια κ τη γνωμη του.\nΝΑ ΦΟΒΑΣΑΙ ΑΥΤΟΝ ΠΟΥ ΣΚΕΦΤΕΤΑΙ ΑΡΓΑ\nΚ ΟΧΙ ΕΚΕΙΝΟΝ ΠΟΥ ΟΔΗΓΕΙ ΓΡΗΓΟΡΑ\nΑποστολή προσωπικού μηνύματος στον/την: SLUFPILOT\nΕμφάνιση περισσότερων μηνυμάτων του χρήστη SLUFPILOT\nΗ multiplex μας έχει συνηθίσει σε μελετημένες κατασκευές μα με το funcub έχει αστοχία στο ζήτημα του σκέλους\nΤο σύρμα είναι λεπτό και εύκαμπτο με αποτέλεσμα κάθε προσγείωση να είναι καγκουρό με το σύρμα να στραβώνει\nΈτσι λοιπόν αποφασίσαμε να κάνουμε μετατροπή στο νέο funcub του Σωκράτη με landing gear τύπου piper (χωρίς ακόμα να βάλουμε ελατήρια)\nΠίσω από την βάση της multiplex χωνεύτηκε ένα κομμάτι ξυλείας για να βιδωθεί η κόντρα\nΤώρα το σύστημα έχει ελάχιστη ελαστικότητα Οι κολλήσεις έγιναν με ασημοκόλληση\n.....από μπάλσα έγιναν τα καλύμματα και στερεώθηκαν στην άτρακτο με μεντεσέ για να ακολουθούν τις κινήσεις των σκελών\nviber image.jpg (113,6 KB, 131 εμφανίσεις)\n20161008_205155.jpg (166,7 KB, 136 εμφανίσεις)\n20161008_205235.jpg (159,7 KB, 133 εμφανίσεις)\n20161009_172242.jpg (186,0 KB, 104 εμφανίσεις)\n20161009_172332.jpg (167,6 KB, 105 εμφανίσεις)


Τι είναι Himplasia - Πώς λειτουργεί , Αποτελέσματα, Παρενέργειες , τα συστατικά , δοσολογία\nΤι είναι το Himplasia:\nΤο Himplasia είναι ένα ευρέως γνωστό προϊόν για την καταπράυνση των συμπτωμάτων της καλοήθους υπερπλασίας του προστάτη και τα οφέλη με την μείωση στο βάρος του προστάτη. Επιπλέον, το προϊόν αυτό μπορεί να αναστείλει το στρωματικό προστατικό πολλαπλασιασμό. Το Himplasia είναι πολύ ικανό καθώς καθηλώνει της ανασταλτικές δραστηριότητες των ενζύμων ανταγωνιστικό άλφα-αδρενοϋποδοχέα και 5-άλφα ρεντουκτάση.\nΚλάση και μηχανισμός φαρμάκου\nΤο Himplasia θα βελτιώσει τη ροή των ούρων την ίδια ώρα που θα μειώσει τα μετά την κένωση υπολειπόμενα ούρα. Το προϊόν αυτό μπορεί να αποδειχθεί πολύ επωφελές στην καλοήθη υπερπλασία του προστάτη.\nΠώς λειτουργεί το Himplasia:\nΤο Himplasia είναι ένα ασφαλές βοτανικό προϊόν το οποίο θα βοηθήσει στην ανδρική σας γονιμότητα βοηθώντας σας να διατηρήσετε ένα υγιή προστάτη και ικανή αναπαραγωγική λειτουργία.\nΠαρακαλώ πάντοτε να ακολουθάτε τις οδηγίες του γιατρού σας ώστε να αποκτήσετε κορυφαία και ασφαλή αποτελέσματα. Συστήνεται να λαμβάνετε 1 ταμπλέτα δυο φορές την ημέρα, μαζί με τα γεύματά σας.\nΤο Himplasia θεωρείτε ένα ασφαλές προϊόν χωρίς γνωστές παρενέργειες εφόσον λαμβάνετε βάσει της συστημένης συνταγής.\nΤο προϊόν αυτό παρουσιάζει μια βοτανική φόρμουλα η οποία θα προωθήσει ένα ιδανικό υγιή προστάτη, ουρογεννητικής, κυστική και αναπαραγωγική λειτουργία.\nΠώς μπορεί να με βοηθήσει το Himplasia:\nΤο Himplasia παρουσιάζει αρκετά οφέλη τα οποία κάνουν το προϊόν αυτό ένα από τα καλύτερα στην αγορά:\n- Μπορεί να σας βοηθήσει να διατηρήσετε ένα πιο υγιή προστάτη.\n- Προωθεί πιο υγιής λειτουργίες της κύστης.\n- Προωθεί μια υγιή αναπαραγωγική λειτουργία.\n- Διατηρεί κανονική εκροή των ούρων.\n- Προωθεί μια καλύτερη ροή των ούρων.\n- Έχει αναφερθεί πως μπορεί επίσης να βελτιώσει τη γονιμότητα.\n- Το Himplasia αξιολογήθηκε ως ανώτερη επιλογή σε σύγκριση με άλλα προϊόντα που βασίζονται σε Saw Palmetto.\nΣημαντικές πληροφορίες για σας σχετικά με το Himplasia\nΟ προστάτης παρουσιάζει δυο κύριες περιόδους ανάπτυξης. Μεγαλώνει πρώτα στις αρχές της εφηβείας και μετά ξανά στο μέσο της ηλικίας μεταξύ 20 και 30. Αυτό είναι ένα πολύ συνηθισμένο μέρος της ενηλικίωσης και συμβαίνει σε σχεδόν όλους τους άνδρες καθώς μεγαλώνουν. Ο αδένας αυτός διαδραματίζει ένα σημαντικό ρόλο στις λειτουργίες ούρησης και αναπαραγωγής. Είναι λοιπόν αρκετά σημαντικό να διατηρήσετε καταπληκτική υγεία του προστάτη και εδώ είναι που εισέρχεται το Himplasia.\nΤο Himplasia είναι η σωστή επιλογή για να κρατήσετε σε καλή φόρμα την υγεία του προστάτη σας. Παρουσιάζει ένα συνδυασμό βοτάνων όπως Tribulus terrestris, Caesalpinia bonducella, Areca catechu, Asparagus racemosus και Crataeva nurvala. Το Himplasia μπορεί να θεωρηθεί και ως ένα καθημερινό συμπλήρωμα καθώς θα σας παρέχει μια εξέχουσα συνεχή υποστήριξη για τον προστάτη σας.\nΗ δοσολογία για το Himplasia θα σας συστηθεί από τον παθολόγο σας αναλόγως της περίπτωσής σας. Παρακαλώ να έχετε στο νου σας πως κάθε περίπτωση είναι μοναδική. Με το Himplasia, δεν πρέπει ποτέ να διπλασιάζετε τις δόσεις σας. Αν κατά τύχη χάσετε κάποια δόση και χρησιμοποιείτε Himplasia επί τακτικής βάσεως τότε παρακαλώ λάβετέ το όσο το συντομότερο δυνατόν.\nΠαρόλο που το Himplasia δεν παρουσιάζει καθόλου παρενέργειες εάν ληφθεί σύμφωνα με τη συστημένη δοσολογία, είναι σημαντικό να έχετε στο νου σας πως το Himplasia πρέπει να χρησιμοποιείται με προσοχή σε ασθενείς με περιπτώσεις υπέρτασης.


Το παραμύθι της κλιματικής αλλαγής - ΝΙΚΟΛΑΟΣ ΑΝΑΞΙΜΑΝΔΡΟΣ\n13 Μαΐου 2022 13 Μαΐου 2022 ΝΙΚΟΛΑΟΣ ΑΝΑΞΙΜΑΝΔΡΟΣ106Leave a Comment on Το παραμύθι της κλιματικής αλλαγής\nΤο παραμύθι της κλιματικής αλλαγής παρά τα τόσα δις $ που ξοδεύθηκαν δεν περπάτησε. Είναι ντροπή για την ΕΕ να αναλαμβάνει πρωτοβουλίες που στοιχίζουν χρήμα και χρόνο για να αποδείξει ότι υπάρχει κλιματική αλλαγή που οφείλεται στο CO2. Τώρα το όνομα του Υπουργείου άλλαξε και μετονομάσθη από κλιματικής αλλαγής σε κλιματικής καταστροφής. Αλλά ούτε τώρα θα φταίει το CO2.\nΔημοσιεύτηκε για πρώτη φορά τον Σεπτέμβριο του 2017, αυτό το άρθρο είναι σχετικό με τη συνεχιζόμενη συζήτηση για την Κλιματική Αλλαγή (COP26) «Η τροποποίηση του καιρού θα γίνει μέρος της εσωτερικής και διεθνούς ασφάλειας και θα μπορούσε να γίνει μονομερώς… Θα μπορούσε να έχει επιθετικές και αμυντικές εφαρμογές και ακόμη και να χρησιμοποιηθεί για αποτρεπτικούς σκοπούς. Η ικανότητα δημιουργίας βροχοπτώσεων, ομίχλης και καταιγίδων στη γη ή τροποποίησης του διαστημικού καιρού… και η παραγωγή τεχνητού καιρού αποτελούν μέρος ενός ολοκληρωμένου συνόλου [στρατιωτικών] τεχνολογιών». (Μελέτη που ανατέθηκε από την Πολεμική Αεροπορία των ΗΠΑ: Weather as a Force Multiplier, Owning the Weather in 2025 , Αύγουστος 1996)\nΟι τεχνικές τροποποίησης του περιβάλλοντος (ENMOD) είναι διαθέσιμες στον στρατό των ΗΠΑ για περισσότερο από μισό αιώνα. Το θέμα έχει τεκμηριωθεί επαρκώς και θα πρέπει να αποτελεί μέρος της συζήτησης για την κλιματική αλλαγή. Η Διάσκεψη του ΟΗΕ για το κλίμα (COP 26) συνέρχεται στη Γλασκώβη με αντιπροσώπους από περίπου 190 χώρες. Όπως και σε προηγούμενα Συνέδρια COP, η εστίαση σχεδόν αποκλειστικά στις εκπομπές αερίων θερμοκηπίου (GHG).\nΣύμφωνα με τη Σύμβαση Πλαίσιο των Ηνωμένων Εθνών για την Κλιματική Αλλαγή του 1992, «κάθε χώρα στη γη δεσμεύεται βάσει συνθηκών να «αποφύγει την επικίνδυνη κλιματική αλλαγή και να βρει τρόπους μείωσης των εκπομπών αερίων του θερμοκηπίου παγκοσμίως με δίκαιο τρόπο». Η παραπάνω δήλωση συνιστά μια στενή συναίνεση που επικεντρώνεται στις βλαβερές επιπτώσεις των εκπομπών CO2 (από τα ορυκτά καύσιμα) στην παγκόσμια θερμοκρασία.\nΕπισήμως, το πρόγραμμα HAARP έχει κλείσει στην τοποθεσία του στην Αλάσκα. Ωστόσο, η τεχνολογία της τροποποίησης του καιρού καλύπτεται από μυστικότητα. Τα έγγραφα του HAARP επιβεβαιώνουν ότι η τεχνολογία ήταν πλήρως λειτουργική από τα μέσα της δεκαετίας του 1990. (Για περισσότερες λεπτομέρειες βλέπε Michel Chossudovsky, The Ultimate Weapon of Mass Destruction: Owning the Weather for Military Use , που δημοσιεύτηκε για πρώτη φορά από την Global Research το 2006).\nΗ ειρωνεία είναι ότι οι επιπτώσεις των τεχνικών ENMOD για στρατιωτική χρήση τεκμηριώθηκαν από το CBC TV στα μέσα της δεκαετίας του 1990. Το ρεπορτάζ του CBC TV αναγνώρισε ότι η εγκατάσταση HAARP στην Αλάσκα υπό την αιγίδα της Πολεμικής Αεροπορίας των ΗΠΑ είχε την ικανότητα να πυροδοτεί τυφώνες, σεισμούς, πλημμύρες και ξηρασίες: .\nCBC 1996 τηλεοπτική αναφορά για το έργο HAARP “Weather as a Force Multiplier: Owning the Weather”\nΣε αυτό το άρθρο θα παρέχουμε βασικά αποσπάσματα από ένα έγγραφο της Πολεμικής Αεροπορίας των ΗΠΑ του 1996 που αναλύει τεχνικές τροποποίησης του καιρού για στρατιωτική χρήση. Ο υποκείμενος στόχος από στρατιωτική σκοπιά είναι «Κατάκτηση του Καιρού». Την εποχή που ανατέθηκε αυτή η μελέτη το 1996, το πρόγραμμα HAARP ήταν ήδη πλήρως λειτουργικό όπως τεκμηριώνεται από το ντοκιμαντέρ CBC. Ο αναφερόμενος σκοπός της Έκθεσης περιγράφεται παρακάτω:\nΠροτείνουμε άρθρα για την κλιματική αλλαγή :\nΔείτε και κατεβάστε το έγγραφο pdf “πλήρεις εκθέσεις που παρήγγειλε η Πολεμική Αεροπορία των ΗΠΑ“\nΚάτω από την επικεφαλίδα: Τι εννοούμε με τον όρο «τροποποίηση καιρού»;\nΣυμμετέχει η CIA στην Κλιματική Μηχανική; Η συμμετοχή της CIA στις τεχνολογίες της κλιματικής αλλαγής\n«Μια αποτυχία ενασχόλησης με τη γεωμηχανική θα μπορούσε να επηρεάσει την πολιτική σταθερότητα άλλων χωρών και αυτό θα μπορούσε να οδηγήσει σε προβλήματα για τις ΗΠΑ», είπε. Το έργο NAS υποστηρίζεται από την κοινότητα πληροφοριών των ΗΠΑ, την Εθνική Υπηρεσία Ωκεανών και Ατμόσφαιρας, την Εθνική Υπηρεσία Αεροναυπηγικής και Διαστήματος και το Υπουργείο Ενέργειας.\nΣύμφωνα με μια αναφορά του 2015 στην Independent (στιγμιότυπο παραπάνω), που αναφέρει έναν διάσημο Αμερικανό επιστήμονα Άλαν Ρόμποκ: «Ένας ανώτερος Αμερικανός επιστήμονας του κλίματος μίλησε για τον φόβο που βίωσε όταν οι υπηρεσίες πληροφοριών των ΗΠΑ προφανώς τον ρώτησαν για την πιθανότητα να οπλίσει τον καιρό, καθώς μια σημαντική έκθεση για τη γεωμηχανική πρόκειται να δημοσιευτεί αυτήν την εβδομάδα.\nΑυτός ο «Μακρύς Πόλεμος κατά της Ανθρωπότητας» διεξάγεται στο απόγειο της πιο σοβαρής οικονομικής κρίσης στη σύγχρονη ιστορία. Συνδέεται στενά με μια διαδικασία παγκόσμιας χρηματοοικονομικής αναδιάρθρωσης, η οποία είχε ως αποτέλεσμα την κατάρρευση των εθνικών οικονομιών και τη φτωχοποίηση μεγάλων τμημάτων του παγκόσμιου πληθυσμού.\nΤο άρθρο μας ήρθε μέσω μέιλ.\nΔιαβάστε: Κλιματική αλλαγή και Πως οι Ρόκφελερς την “εξαγοράζουν”! Πως προετοίμασαν το έδαφος\nTagged CO2 ΚΛΙΜΑΤΙΚΗ ΑΛΛΑΓΗ ΝΤΠ ΣΤΡΑΤΟΣ


RK Celje Pivovarna Laško FC Barcelona HB ζωντανά αποτελέσματα, livescore και live streaming - SofaScore\nRK Celje Pivovarna Laško - FC Barcelona HB Ζωντανά αποτελέσματα, livescore και live streaming\nΗμερομηνία έναρξης: 24 Φεβ 2021 7:45 μ.μ.\nRK Celje Pivovarna Laško FC Barcelona HB ζωντανά αποτελέσματα (και ζωντανή μετάδοση, live streaming βίντεο του αγώνα) ξεκινάνε την 24 Φεβ 2021 στις 7:45 μ.μ. ώρα UTC στο Champions League, Group B - International. Στο SofaScore ζωντανά αποτελέσματα μπορείτε να βρείτε όλα τα προηγούμενα αποτελέσματα μεταξύ του/της RK Celje Pivovarna Laško και FC Barcelona HB. Οι σύνδεσμοι του/τηςRK Celje Pivovarna Laško εναντίον FC Barcelona HB με τα Στιγμιότυπα βρίσκονται στην καρτέλα "Μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείτε να παρακολουθήσετε RK Celje Pivovarna Laško εναντίον FC Barcelona HB σε ζωντανή μετάδοση εάν μέλος της U-TV, της καλύτερης ιντερνετικής στοιχηματικής εταιρίας που έχει κάλυψη περισσότερες από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της U-TV μπορείς να παρακολουθήσεις τον Handball αγώνα RK Celje Pivovarna Laško FC Barcelona HB στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της U-TV μπορούν να ιδωθούν στην κατηγορία Handball ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nRK Celje Pivovarna Laško ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως 'SofaScore'. Εγκαταστήστε την εφαρμογή του SofaScore και ακολουθείστε RK Celje Pivovarna Laško FC Barcelona HB live score στο κινητό σας τηλέφωνο!\n*Σημαντική σημείωση – Το SofaScore.com σε συνεργασία με την U-TV προσφέρει πάνω από 140,000 ζωντανές μεταδόσεις γεγονότων ετησίως. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως διαφέρουν σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην U-TV και βάλετε χρήματα στον λογαριασμό σας για να δείτε RK Celje Pivovarna Laško FC Barcelona HB ή οποιοδήποτε άλλο συγκεκριμένο γεγονός μέσω του ζωντανού stream της U-TV, συνιστάται να ελέγξετε με την U-TV, εάν μπορείτε να δείτε το stream αυτού του γεγονότος, στη τοποθεσία διαμονής σας.


Μπουκάλι Νερού με Φίλτρο "Bobble" 550ml Carry Cup Μαύρο\nΜπουκάλι Νερού με Φίλτρο "Bobble" 550ml Carry Cup Μαύρο 40008\n9,90 € ανά τεμάχιο Προμηθευτής: BOBBLEBOBBLE\nΞεχάστε την καθημερινή αγορά εμφιαλωμένων νερών!\nΓεμίστε το μπουκάλι Bobble με πόσιμο νερό (βρύσης) και πιείτε άφοβα το φιλτραρισμένο νερό!\nΤο Φίλτρο στο Μπουκάλι Bobble 550ml είναι υψηλής ποιότητας μικροφίλτρο ενεργού άνθρακα, με μεγάλη επιφάνεια απορρόφησης.\nΜειώνει την γεύση και την οσμή του χλωρίου και των ιζημάτων.\nΑφαιρεί κατά 100% το χλώριο, τα κατάλοιπα των σωληνώσεων (χαλκό, μόλυβδο, ψευδάργυρο, κάδμιο, υδράργυρο), τα αιωρούμενα σωματίδια και τους μικροοργανισμούς, αλλά και άλλους ρυπογόνους παράγοντες από το πόσιμο νερό.\nΌμως δεν απομακρύνει τα ωφέλιμα στοιχεία για τον ανθρώπινο οργανισμό (ασβέστιο, μαγνήσιο, κάλιο, νάτριο).\nΤο φίλτρο δεν περιέχει BPA (δισφαινόλη Α : χημική τοξική ουσία που χρησιμοποιείται ως μονωτικό υλικό σε μπουκάλια κτλ).\nΤο φίλτρο χρειάζεται αντικατάσταση όταν φιλτράρει 300 μπουκάλια των 550ml (δηλαδή περίπου 150 λίτρα νερού).\nΕναλλακτικός τρόπος φιλτραρίσματος του νερού.\nΣχεδιασμένο από τον Karim Rashid.\nΚατάλληλο για το ψυγείο.


Η ηθοποιός μιλά με αφορμή την παράσταση «Fool for love»\nΤετάρτη, 10 Ιανουαρίου 2018 08:05\nΕγκλωβισμένη σε έναν έρωτα μοιραίο, προκαθορισμένο, που ενώνει και αλληλοαπωθεί, χωρίς έλεος, χωρίς προοπτική κι ελπίδα, η ηθοποιός Τζένη Θεωνά, ως ηρωίδα μιας ιστορίας σκληρού πάθους και αιώνια ανολοκλήρωτου πόθου, μας μιλά για την παράσταση «Fool for love».\nΈργο βαθιά βιωματικό, που καταπιάνεται με τον έρωτα στην πιο άγρια, κανιβαλιστική και αδιαπραγμάτευτη μορφή του, αλλά και με την ανεπάρκεια, την ανοησία και την τρέλα του ανθρώπου, το - βραβευμένο με Pulitzer - «Fool for love» του συγγραφέα, ηθοποιού και σκηνοθέτη Σαμ Σέπαρντ παρουσιάζεται σε σκηνοθεσία Γιώργου Οικονόμου, στο θέατρο Άλμα.\nΑνάμεσα στον ρεαλισμό και τη φαντασία, στην ψευδαίσθηση κάποιας ελεύθερης βούλησης και τη μοίρα, η Τζένη Θεωνά βυθίζεται σε μια καταιγιστική σύγκρουση, που η έκβασή της κρίνεται με κάθε φράση, ανάσα και χειρονομία, και μιλά για το έργο και για τη σημερινή Ελλάδα.\n«Το “Fool for love” ανήκει στα λεγόμενα family plays του Σαμ Σέπαρντ. Κεντρικό θέμα στη ζωή και το έργο του ίδιου του συγγραφέα ήταν η σχέση του με τον δικό του συναισθηματικά απόντα, βίαιο πατέρα και το τραύμα που η εμπειρία αυτή τού κληροδότησε. Η παρουσία του Oldman, που ζωντανεύει στο μυαλό του Έντι μέσα στο έργο, είναι μία σχέση με στοιχεία αυτοβιογραφικά. Μία σχέση που έχει στοιχειώσει το παρελθόν και το παρόν του ζευγαριού, τους έχει διαμορφώσει και επηρεάσει αμετάκλητα και αναπόδραστα.\nΩστόσο, το οικογενειακό δράμα ξεδιπλώνεται μέσω μίας φοβερής ερωτικής ιστορίας. Την προσδιορίζει και την καθιστά αδύνατη. Όμως, ο έρωτας και το αδηφάγο πάθος δύο ανθρώπων που επιθυμούν να είναι μαζί, αλλά δεν το αντέχουν, είναι εξίσου σημαντικά. Δεν παύει να είναι μία ακραία ερωτική ιστορία. Και η ψυχαναλυτική διεισδυτικότητα, η λεπτότητα και η ακρίβεια, με την οποία ο συγγραφέας διαπλέκει αυτές τις δύο θεματικές, είναι σπουδαίες και είναι, θα έλεγα, “τρομακτικά” ειλικρινείς».\nΤι επιχειρεί να φωτίσει ο Σαμ Σέπαρντ μέσα από αυτό;\n«Δεν θα μπορούσα να πω με ασφάλεια, όσο κι αν τον έχω μελετήσει. Νιώθω, όμως, πως δεν έχει σκοπό να μας φωτίσει κάτι. Με το σκοτάδι ασχολείται. Τη σκοτεινή αθέατη πλευρά μίας διαδρομής, στη διάρκεια της οποίας οι ήρωες προσπαθούν να ενηλικιωθούν και να χειραφετηθούν, ενώ οι οικογενειακοί δεσμοί καταλύονται και ο έρωτας τους γίνεται αφόρητος. Κι όσο κι αν φωνάζουν “δεν σε χρειάζομαι”, ακούμε την ανάγκη τους να βαθαίνει».\nΠού διαδραματίζεται το έργο και πώς εξελίσσεται η ιστορία του;\n«Σε ένα άθλιο δωμάτιο μοτέλ, στη μέση του πουθενά, στην έρημο Μοχάβι, έχει καταλύσει η Μέι, προσπαθώντας να ξεφύγει από τον Έντι και την “ιστορία” τους, που μετρά πια δεκαπέντε χρόνια και πολλές διαφορετικές εκδοχές. Εκείνος, μετά από απουσία μηνών, την εντοπίζει και τη διεκδικεί ξανά. Οι δύο εραστές, που αδυνατούν να είναι μαζί, αλλά και να ελευθερωθούν ο ένας από τον άλλον, αναμασούν με ένταση τις διαφορές τους, δεμένοι με μία σχέση μίσους - πάθους. Σε όλη τη διάρκεια του έργου, ο πατέρας των δύο υπάρχει επί σκηνής, αλλά μόνο στο μυαλό τους. Στην πορεία, εμφανίζεται ο Μάρτιν, φίλος της Μέι, για να βγουν ραντεβού. Το γεγονός αυτό λειτουργεί ως καταλύτης, προκαλώντας έναν κυκεώνα αποκαλύψεων για τη σχέση του ζευγαριού, που αποκαλύπτεται αιμομικτική».\nΠού ακροβατούν αυτοί οι δύο ήρωες;\n«Μεταξύ πραγματικότητας και μύθου. Αλήθειας και ψευδαίσθησης. Ο καθένας έχει τη δική του εκδοχή για την προσωπική τους ιστορία. Τη δική του φαντασίωση για το μέλλον. Τι, στ’ αλήθεια, συνέβη μπορούμε να το υποθέσουμε. Αλλά σημασία έχει τι επιλέγουν να πιστέψουν. Και γιατί».\n«Αντιμετωπίζει με μεγάλη δύναμη τις αδυναμίες της. Τη μοναξιά της. Τη φοβερή απουσία όλων των προσώπων που της είναι σημαντικά. Τη ζωή της που δεν έχει, αλήθεια, σημαντικές προοπτικές. Τον εγκλωβισμό και τις εμμονές της. Τα γνωρίζει, τα παραδέχεται και πέφτει και πάλι με τα μούτρα».\n«Φόβο και θλίψη για το πόσο δύσβατος έχει γίνει αυτός ο τόπος. Έχει καταντήσει η δουλειά μας χόμπι, με την κακή έννοια. Κι αυτό, δυστυχώς, δεν είναι το χειρότερο».\n«Πολλά χρειαζόμαστε. Δεν ξέρω πόσα από αυτά θα έχουμε. Το μόνο που μπορώ να πω είναι πως πρέπει μόνοι μας να προσπαθήσουμε, όποιο κι αν είναι το έργο που παράγουμε, να το κάνουμε με όλες μας τις δυνάμεις, όσο πιο “ποιοτικά” μπορούμε. Να είμαστε σχολαστικοί, ενώ κανείς δεν βλέπει, ενώ θα μπορούσαμε να κόψουμε δρόμο, να λουφάρουμε, να κρύψουμε κάτι κάτω από το χαλί, να μην το κάνουμε. Όχι πια. Όχι γιατί κανείς το απαιτεί. Αλλά από συνείδηση, θέση και βούληση. Και η θέση αυτή, ίσως, φέρει μία αλλαγή. Εκ των έσω».\nΜετάφραση: Δάφνη Οικονόμου, σκηνοθεσία - μουσική επιμέλεια: Γιώργος Οικονόμου, σκηνικά: Κώστας Βελινόπουλος, φωτισμοί: Γιάννης Δρακουλαράκος, κοστούμια: Παύλος Θανόπουλος, βοηθός σκηνοθέτη: Ελίνα Ρίζου, σχεδιασμός ήχου: Βασίλης Κορρές, φωτογραφίες: Μαριλένα Σταφυλίδου, αφίσα - γραφιστικά: Μαριλίλα Κυρτάτα. Παίζουν: Γιώργος Κέντρος, Τζένη Θεωνά, Γιωργής Τσαμπουράκης, Βασίλης Παλαιολόγος.\nΘέατρο Άλμα - Β΄ Σκηνή: Αγίου Κωνσταντίνου & Ακομινάτου 15 - 17, Αθήνα, τηλ.: 210 5220100. Ημέρες και ώρες παραστάσεων: Παρασκευή: 21.15, Σάββατο: 18.15 και 21.15, Κυριακή: 18.15. Διάρκεια παράστασης: 80 λεπτά. Τιμές εισιτηρίων: γενική είσοδος: 15 ευρώ, μειωμένο: 12 ευρώ. Προπώληση εισιτηρίων: καταστήματα: Seven Spots, Reload, Media Markt, βιβλιοπωλεία Ευριπίδης, Viva Kiosk στο Σύνταγμα, Τεχνόπολη Δήμου Αθηναίων, τηλεφωνικά: 11876, ηλεκτρονικά: viva.gr και αθηνόραμα.gr.


Πώς μεταδίδεται ο ιός του ΑIDS; Τι πρέπει να προσέξεις; | Kokoria.gr\nHome ΥΓΕΙΑ - ΟΜΟΡΦΙΑ AIDS Πώς μεταδίδεται ο ιός του ΑIDS; Τι πρέπει να προσέξεις;\nΥΓΕΙΑ - ΟΜΟΡΦΙΑ , AIDS Edit\nΤις τελευταίες μέρες μας έχει σοκάρει όλους η είδηση με τις 12 οροθετικές ιερόδουλες σε οίκους ανοχής της Αθήνας που έκαναν σεξ χωρίς προφυλάξεις.\nΤο AIDS χωρίς καμία αμφιβολία είναι από τις σοβαρότερες ασθένειες της εποχής μας και δεν πρέπει να την ξεχνάμε, ούτε να την αγνοούμε, ούτε να την υποτιμούμε. Δεν κάνει διακρίσεις.\nΟποιοσδήποτε μπορεί να μολυνθεί από τον ιό, ανεξαρτήτως φύλου, χρώματος, ηλικίας και κοινωνικοοικονομικού επιπέδου. “Η αλήθεια είναι ότι ο συνηθέστερος τρόπος μετάδοσης είναι μεσω της ομοφυλοφιλικής ανδρικής επαφής γιατί η πρωκτική διείσδυση είναι ο πιο επικίνδυνος τρόπος μετάδοσης. Χωρίς βέβαια αυτό να σημαίνει ότι μόνο αυτοί οι άνθρωποι κινδυνεύουν. Είναι ξεπερασμένη επιστημονικά η απόψη ότι είναι νόσος των ομοφυλοφίλων” εξηγεί ο Σταμάτης Πουλής.\nΚαλό είναι λοιπόν να χρησιμοποιούνται σύριγγες, βελόνες, ξυραφάκια και οδοντόβουρτσες ατομικής χρήσης. Προσοχή απαιτείται και σε όσους επιθυμούν να κάνουν τατουάζ ή bodypiercing. Να μη γίνονται από πλανόδιους, αλλά σε κάποιο μαγαζί με άδεια που πληροί τους κανόνες υγιεινής, χρησιμοποιεί βελόνα μιας χρήσης και ατομικό μελανοδοχείο.\nΓια να είσαι σίγουρη πως οι συνθήκες συντήρησής του είναι οι ενδεδειγμένες, πρώτη σου επιλογή είναι η αγορά προφυλακτικού από φαρμακείο, στη συνέχεια από το σουπερ μάρκετ και τέλος από το περίπτερο. “Αν βέβαια είναι 3.00 το πρωί και βρεις περίπτερο, δεν είναι ανάγκη να τρέχεις να βρεις διανυκτερεύοντα φαρμακεία. Θα το προμηθευτείς από εκεί. Δεν υπάρχει πρόβλημα” εξηγεί ο κ. Πουλής.\nΤέλος, καλό είναι το ζευγάρι να μην χρησιμοποιεί δύο προφυλακτικά μαζί, τα οποία τρίβονται μεταξύ τους και πάλι σπάνε. “Δεν προσφέρει έξτρα ασφάλεια η χρήση δύο προφυλακτικών. Δύο είναι σαν να μην βάζεις κανένα” εξηγεί ο κ. Πουλής.\n- Αερογενώς. “Δεν είναι ας πούμε όπως η φυματίωση. Καταλαβαίνετε τι θα γινόταν αν ήταν αερογενώς μεταδιδόμενο νόσημα” αναφέρει ο κ. Πουλής\n-Από τα κουνούπια [parakseno]


Ολυμπιακός: Υπογράφει το Σάββατο ο Φινμπόγκασον- Aνακοίνωσε τη συμφωνία η Σοσιεδάδ\nΠρώτη καταχώρηση: Παρασκευή, 24 Ιουλίου 2015, 17:27\nΈστω και με ένα χρόνο καθυστέρηση ο Άλφρεντ Φινμπόγκασον θα ντυθεί στα «ερυθρόλευκα».\nΠαρά το περυσινό «ναυάγιο» στη μεταγραφή του Ισλανδού στράικερ οι Πειραιώτες επανέφεραν το όνομά του στο «κάδρο» των υποψηφίων για την ενίσχυση στη γραμμή κρούσης τους και μάλιστα ήρθαν σε προφορική συμφωνία με την Ρεάλ Σοσιεδάδ για να τον κάνουν δικό τους.\nΜάλιστα ο σύλλογος της Πριμέρα Ντιβιζιόν με ανακοίνωσή του επιβεβαίωσε τον δανεισμό του παίκτη στην ομάδα του λιμανιού.\n«Η Ρεάλ Σοσιεδάδ συμφώνησε με τον Ολυμπιακό για τον δανεισμό του Άλφρεντ Φινμπόγκασον έως το τέλος της σεζόν. Στην Αθήνα θα ολοκληρωθεί η συμφωνία από την στιγμή που ο παίκτης θα περάσει με επιτυχία τα ιατρικά τεστ. Οι Πρωταθλητές Ελλάδας έχουν οψιόν αγοράς για τον Ισλανδό επιθετικό» αναφέρει στην επίσημη ανακοίνωση της ο σύλλογος.\nΟ 26χρονος επιθετικός δεν συμπεριλήφθηκε στην αποστολή των Βάσκων για το φιλικό ματς με την Τουλούζ και το Σάββατο (25/7) αναμένεται στην Αθήνα, ώστε να περάσει από ιατρικές εξετάσεις και να υπογράψει το συμβόλαιό του με τους Πρωταθλητές Ελλάδας.\nΥπενθυμίζεται ότι πέρυσι το καλοκαίρι οι ερυθρόλευκοι «φλέρταραν» με τον τότε στράικερ της Χέρενφεν, ωστόσο τελικά ο παίκτης κατέληξε στη Σοσιεδαδ που είχαν προσφερει 9 εκατομμύρια ευρώ για την απόκτησή του.\nΠάντως ο 26χρονος επιθετικός δεν... έπιασε Σοσιεδάδ (σ.σ.: τον πήγε πίσω κι ένας τραυματισμός που είχε), με αποτέλεσμα να κλείσει τη σεζόν στην Πριμέρα Ντιβιζιόν με 2 γκολ σε 25 εμφανίσεις και να μην συμπεριλαμβάνεται στα βάσικα πλάνα του Μόγιες.\nΚαι μολονότι ο παίκτης σύμφωνα με δημοσιεύματα έδειχνε να βρίσκεται στο στόχαστρο του ΠΑΟΚ, ο Ολυμπιακός επανήλθε για την απόκτησή του και κατάφερε να τον εντάξει στο δυναμικό του με δανεισμό έναντι ενός εκατομμυρίου ευρώ και οψιόν αγοράς για το επόμενο καλοκαίρι.\nΤελευταία ενημέρωση: Παρασκευή, 24 Ιουλίου 2015, 21:56


author_facet:"Προβλήματα εκμετάλλευσης και διαχείρισης λατομικών υλικών (Ημερίδα)" other_collection:"TEE-DKR"\nΑδρανή Υλικά 6 Λατομεία 5 Νομοθεσία 4 Ελεγχος Ποιότητας 3 Μάρμαρο 3 Θεσμικό Πλαίσιο 2 Μηχανικές Ιδιότητες 2 περισσότερα ... Δημόσια Εργα 1 Εκμετάλλευση 1 Εξόρυξη 1 Μέθοδοι Ερευνας 1 Νήσος Κρήτη 1 Περιβάλλον 1 Περιβαλλοντικές Επιπτώσεις 1 Προστασία Περιβάλλοντος 1 λιγότερα ...\nΣυγγραφέας: Προβλήματα εκμετάλλευσης και διαχείρισης λατομικών υλικών (Ημερίδα) Επιμέρους Βάσεις Κυρίου Καταλόγου: ΤΕΕ Τμ. Δυτικής Κρήτης - Βιβλιοθήκη\nΤΕΕ Τμ. Δυτικής Κρήτης - Βιβλιοθήκη 6 ΤΕΕ Τμ. Κεντρικής Μακεδονίας -Βιβλιοθήκη 6 Τεκμηρίωση Αθήνας 1 ΤΕΕ Τμ. Ανατολικής Κρήτης - Βιβλιοθήκη 1 ΤΕΕ Τμ. Δυτικής Ελλάδας - Βιβλιοθήκη 1 ΤΕΕ Τμ. Δυτικής Μακεδονίας - Βιβλιοθήκη περισσότερα ... 1 ΤΕΕ Τμ. Κέρκυρας - Βιβλιοθήκη Προβολή όλων ... λιγότερα ...\nΠροβλήματα εκμετάλλευσης και διαχείρισης λατομικών υλικών (Ημερίδα) 2 ΠΣΔΜΜΜΜ 1 Γαλετάκης Μ 1 Καπάδαης Οδυσσέας 1 Λειβαδάρος Ρουσέτος 1 Μαρκόπουλος Θ περισσότερα ... 1 Μπαρούνης Α 1 ΤΕΕ Προβολή όλων ... λιγότερα ...


Εσώρουχα, Σέξι εσώρουχα\nΣέξι εσώρουχα – Ένας οδηγός για αρχάριους\nΠείτε «sexy lingerie» και οι περισσότεροι άνθρωποι θα σκέφτονται μαύρο και κόκκινο δαντελωτές σουτιέν peep-τρύπα και εσώρουχα καβάλο! Ωστόσο,, η έννοια αυτή είναι μια τέτοια κακή αναπαράσταση του τι σέξι εσώρουχα είναι και τι κάνει. Είστε πρόθυμοι να Sizzle βλέμμα σας με εσώρουχα?\nΑισθησιακή ένδυσης είναι πράγματι το πιο δελεαστικός τρόπος για να προσελκύσουν έναν άνδρα προς το μέρος σας. Το γεγονός αυτό είναι τώρα πολύ καλά -understood από τις γυναίκες των ΗΠΑ, όπου η ζήτηση για τις υπηρεσίες χονδρικής εσωρούχων, χονδρική σέξι φορέματα, χονδρική φορέματα κόμμα και χονδρικής σέξι εσώρουχα αυξάνεται με ταχείς ρυθμούς. ΗΠΑ λιανοπωλητές είναι επίσης ιδανικά σε αυτή τη ζήτηση πολύ καλά. Οι έμποροι λιανικής πώλησης είναι πολύ καλά εξαργύρωση σε αυτή την τάση και προσφέρει το θηλυκό των ΗΠΑ με μια φθηνή ακόμη αριστοκρατικό συλλογή της χονδρικής εσωρούχων, χονδρική φορέματα κόμμα, χονδρικής σέξι εσώρουχα και χονδρική σέξι φορέματα. Δεν είναι μόνο οι λιανοπωλητές παρέχουν τη σύγχρονη γυναίκα με εκπληκτικά σχέδια από το top-notch ...\nΚορσέδες, Γοητεία του παλιού κόσμου και Σέξι σύγχρονες μορφές\nΟι κορσέδες έχουν φορεθεί από τις γυναίκες για χιλιάδες χρόνια. Στην πραγματικότητα, το αρχαιότερο κορσέ ανάγεται στους αρχαίους Μινωίτες από γύρω 2000 Π.Χ.. Όταν οι περισσότεροι άνθρωποι σκέφτονται κορσέδες σκέφτονται τα βαριά ογκώδη ρούχα από το Μεσαίωνα της Ευρώπης. Παραδοσιακά κορσέδες δεν ήταν μόνο βαρύ, περιοριστικό και πολύ άβολα να φορούν. Καθώς η τεχνολογία έχει βελτιωθεί ύφασμα κορσέδες είναι πλέον όχι μόνο πιο άνετα, αλλά φοριούνται ως κρατώ.\nΕσώρουχα για μήνα του μέλιτος σας\nΩς προέκταση του εορτασμού γάμου, Φυσικά θα θέλετε το γαμήλιο ταξίδι σας να πάει ομαλά και να είναι διασκέδαση για σας και το σύζυγό σας. Φυσικά, το ... & nbsp?\tΟ οδηγός ενός ανθρώπου για την αγορά Εσώρουχα\nΟι περισσότεροι άνδρες δεν γνωρίζουν τίποτα για να πάρει έξω εσώρουχα, το οποίο είναι κατανοητό, διότι μπορεί να προκαλέσει σύγχυση. Τι είδους εσώρουχα για να αγοράσετε, τι μέγεθος, τι ... & nbsp?\tΗ ιστορία της σέξι εσώρουχα\nΟι γυναίκες έχουν στρέφονται προς σέξι εσώρουχα για να προσθέσετε καρύκευμα στο ειδύλλιο τους από την εποχή της Κλεοπάτρας. Η αίσθηση του προστίμου μετάξι ή δαντελένια εσώρουχα κατά τη ... & nbsp?\tΔιαβάστε Περισσότερα άρθρα σε αυτήν την κατηγορία\nΕσώρουχα Συμβουλές & amp? Συμβουλές\nEvening Wear Συμβουλές αγορών\tΜην αφήνετε τα ψώνια για αυτό το ειδικό βραδινό φόρεμα σας εκφοβίσει! Με λίγη βοήθεια, μπορείτε να αρχίσετε νωρίς και να βρείτε το τέλειο φόρεμα για το βράδυ έξω .... & nbsp?\tΤο κλειδί για την Sexy Εσώρουχα\tΒγάζω στη φόρα τις λέξεις "Sexy Εσώρουχα" και εικόνες της ανοικτής σουτιέν στήθος και καβάλο-κιλότες λιγότερο συχνά έρχονται στο μυαλό! Ωστόσο,, υπάρχει πολύ περισσότερο σε σέξι εσώρουχα ... & nbsp?\tΑγώνας σώμα σας για να σας Εσώρουχα\tΈνα πράγμα ότι οι γυναίκες όλων των σχημάτων και μεγεθών, από την πιο petite στη μεγάλη και όμορφη, έχουν κοινό είναι ότι η εσωρούχων που αγοράζουν πρέπει να κάνουν ... & nbsp?\tΔιαβάστε Περισσότερα άρθρα σε αυτήν την κατηγορία\nΠερισσότερα άρθρα Εσώρουχα\nΈκπτωση Plus Μέγεθος Εσώρουχα - Γκαρνταρόμπα με στυλ\nΕντάξει, έτσι όπως και τα περισσότερα ρούχα, εσώρουχα, φυσικά, έρχεται σε μεγέθη συν. Χορήγησε η επιλογή δεν μπορεί να είναι μια μεγάλη ή αρκετά τόσο σέξι, αλλά είναι εκεί. Και φυσικά, όπως και τα περισσότερα ρούχα μπορείτε να βρείτε lingerie έκπτωσης. Ωστόσο, όταν είναι αυτή η ουσία να βρεθεί? Η παροχή δεν είναι τόσο διαδεδομένη όπως είναι σε μικρότερα μεγέθη. Έχω ακόμα να δω μια της Victoria Secret ... & nbsp?[Διαβάστε περισσότερα αυτής της επανεξέτασης]\tΕσώρουχα Για την Ημέρα του Αγίου Βαλεντίνου\nSt. Ημέρα του Αγίου Βαλεντίνου έχει τις ρίζες της στις ειδωλολατρικές συνήθειες του τρίτου ή του τέταρτου αιώνα π.Χ. και συμπίπτει με τη γονιμότητα Φεστιβάλ της Αρχαίας Ρώμης, πάροδο του χρόνου το φεστιβάλ εκχριστιανισμό και έγινε ένα φεστιβάλ για τον εορτασμό της αγάπης παρά τη σφοδρή επιθυμία.\n[Διαβάστε περισσότερα αυτής της επανεξέτασης]\n& Nbsp?Διαβάστε περισσότερα →\tΑς αισθησιασμός Blossom σας Με Sizzling Hot Εσώρουχα\nΚαθώς οι γυναίκες σήμερα, Είναι πολύ εύκολο να αφήσουμε αισθησιασμό μας φθίνει. Μετά από όλα, έχουμε απαιτητικές σταδιοδρομίες, παιδιά που χρειάζονται την αγάπη και την προσοχή μας, και ένα εκατομμύριο θελήματα για να τρέξει και δουλειές να κάνουμε. Οι στενές σχέσεις που έχουμε με τους συζύγους ή φίλους μας συχνά να λάβει πίσω κάθισμα με τις δραστηριότητες που συνθέτουν τη ζωή μας. Δεν παίρνει πολύ, αν, να ξαναβρεί ... & nbsp?[Διαβάστε περισσότερα αυτής της επανεξέτασης]\tΣέξυ Στολές – Προσθέστε μια σπίθα για τη ζωή αγάπης σας\nΑν η ζωή την αγάπη σας αισθάνεται ρουτίνα και η σπίθα απειλεί να βγει έξω, αναπνεύσει λίγο καθαρό αέρα στο μίγμα χρησιμοποιώντας σέξι κοστούμια. Είτε θέλετε να το παραδεχτούμε είτε όχι, ο καθένας έχει μια φαντασίωση. Για τα περισσότερα παιδιά η Farrah Fawcet στο κόκκινο μαγιό φαντασίας κατατάσσεται μέχρι εκεί με την πριγκίπισσα Leia στη φαντασία μπικίνι. Φυσικά, οποιαδήποτε ... & nbsp?[Διαβάστε περισσότερα αυτής της επανεξέτασης]\tΧρωματίστε μια εικόνα με Sexy Εσώρουχα\nΕδώ είναι ένα μυστικό για όλες τις γυναίκες εκεί έξω (αν δεν το έχουν καταλάβει ήδη): οι άνδρες είναι οπτικά πλάσματα. Ακριβώς όπως υπάρχουν λεκτική μαθητές και την οπτική τους μαθητές, όλοι οι άντρες εκεί έξω μερικές φορές χρειάζεται για να τα ζωγραφίσει μια εικόνα, προκειμένου να κατανοήσουν καλύτερα ένα έργο. Εδώ είναι η απόδειξη σε αυτή την αποκάλυψη: πόσο συχνά έχετε πει ο σύζυγός σας ... & nbsp?[Διαβάστε περισσότερα αυτής της επανεξέτασης]\tΝα σας Sensual Best In Εσώρουχα\nΗ γυναικεία μορφή του σώματος είναι μυστηριώδης, sexy, δελεαστικός, και δελεαστικός. Μια μορφή της γυναικείας σιλουέτας που έχει μια συναρπαστική και ελκυστική παρουσία στη ζωή κάθε γυναίκας, δια μέσου των αιώνων, και είναι γνωστή όχι μόνο για την θαυματουργή αποπλάνηση ανδρεία του, αλλά επίσης και για την ικανότητά της να προκαλέσει και την αρπαγή - είναι η εσωρούχων. [Διαβάστε περισσότερα αυτής της επανεξέτασης]\n& Nbsp?Διαβάστε περισσότερα →\tΔιαβάστε περισσότερα μηνυμάτων από αυτήν την κατηγορία\nΜετάφρασηEnglishAfrikaansShqipالعربيةՀայերենazərbaycan diliEuskaraБеларускаяБългарскиCatalà中文(简体)中文(漢字)HrvatskiČeštinaDanskNederlandsEesti keelSuomiFrançaisGalegoქართულიDeutschΕλληνικάKreyòl ayisyenעבריתहिन्दी; हिंदीMagyarÍslenskaBahasa IndonesiaGaeilgeItaliano日本語한국어LatīnaLatviešu valodaLietuvių kalbaмакедонски јазикBahasa MelayuMaltiNorskپارسیPolskiPortuguêsRomânăРусскийCрпски језикSlovenčinaSlovenščinaEspañolSvenskaTürkçeCymraeg& Nbsp? Επεξεργασία μετάφρασης\nΕίστε πρόθυμοι να Sizzle βλέμμα σας με εσώρουχα?\nΟ οδηγός ενός ανθρώπου για την αγορά Εσώρουχα\nEvening Wear Συμβουλές αγορών\nΤο κλειδί για την Sexy Εσώρουχα\nΑγώνας σώμα σας για να σας Εσώρουχα\nΠνευματική ιδιοκτησία © 2009 · http://sexylingeriepoint.com ·Με επιφύλαξη παντός δικαιώματος ·Με θέμα Brian Gardner& Nbsp?· Τροποποιήθηκε από


Orestis: Ορυκτός (και μη) πλούτος\nΔυο λόγια για μερικές φωτογραφίες που τράβηξα πριν λίγο καιρό στο Σούνιο.\nΤο παρακάτω κτήριο είναι γνωστό ως "Παρών" διότι εκεί έδιναν το παρών οι εργάτες των ορυχείων πριν ενάμιση αιώνα περίπου προτού εισέλθουν σε αυτά.\nΗ είσοδος της συγκεκριμένη στοάς βρίσκεται πίσω από το νεαρό πευκάκι:\nΗ στοά είναι ανοιχτή και προσβάσιμη αλλά το σκοτάδι και η έφοδος των παραδοσιακά φασαριόζικων Ελληνικών οικογενειών (λόγω αργίας) δεν μου επέτρεψαν να τραβήξω βίντεο. Θα προσπαθήσω μια καθημερινή.\nΑυτή είναι μια αλλαγή οχημάτων (από το δεξί στο αριστερό) που αν στο επιτρέπει η φυσική σου κατάσταση ο Εθνικός Δρυμός του Σουνίου θα αποζημιώσει τον ιδρώτα σου και με το παραπάνω:\nΗ περιοχή είναι απίστευτη πρόκληση για εκτός δρόμου μοτοσυκλέτες αλλά όσο και να τις αγαπώ δεν διανοούμαι ούτε καν να προσθέσω στην απολαυστική ησυχία της φύσης τον ήχο μιας εξάτμισης και παρακαλώ να κάνετε και σεις το ίδιο. Περπατήστε, πάρτε ποδήλατο ή περιμένετε το υπέροχο μέλλον των ηλεκτρικών οχημάτων που θα μας σώσει από την ηχορύπανση των εποχούμενων ανεγκέφαλων.\nΤα απομεινάρια του παρελθόντος που συναντά κανείς στην περιοχή αυτή είναι δύσκολο να τα προσπεράσει αδιάφορος. Από δεξαμενές νερού μεταλλευτικών πλυντηρίων του 19ου αιώνα (με την περιμετρική σκάλα που ξεκινά από δεξιά)...\n...μέχρι το αρχαίο μεταλλευτικό εργαστήριο του οποίου ο χώρος και η τοποθεσία είναι συγκλονιστικός:\nΈξω ακριβώς από την περίφραξή του συνάντησα αυτή την πέτρα:\nΣε πρώτη ανάγνωση ενδεχομένως δεν βλέπει κάποιος κάτι ιδιαίτερο. Δείτε όμως ότι είναι ανεξίτηλα μαυρισμένη λόγω χρόνιας έκθεσης στη φωτιά που σημαίνει ότι αυτή η πέτρα ήταν μπροστά στη μεταλλευτική δραστηριότητα των αρχαίων Ελλήνων. Το χρώμα της δεν κατάφεραν να επαναφέρουν αιώνες βροχοπτώσεων.\nΚλείνω με ένα λουλούδι και τα λέμε στο επόμενο:


Εβδομαδιαίο Δρομολόγιο Κινητής Αστυνομικής Μονάδας Αχαΐας (1-1-2018 έως 7-1-2018) - Aigialeianews.gr\nΚατηγορία: ΠΕΡΙΦΕΡΕΙΑ\t Δημοσιεύθηκε : Κυριακή, 31 Δεκεμβρίου 2017 15:33 Γράφτηκε από τον/την Δημήτρης Ζωϊτσούδης\nΗ Γενική Περιφερειακή Αστυνομική Διεύθυνση Δυτικής Ελλάδας, πληροφορεί τους πολίτες ότι η Κινητή Αστυνομική Μονάδα της Διεύθυνσης Αστυνομίας Αχαΐας, την ερχόμενη εβδομάδα (1-1-2018 έως 7-1-2018), θα βρίσκεται στις εξής περιοχές:\nΤην Τρίτη 2-1-2018 και κατά τις ώρες 09:00 έως 16:00 στην περιοχή του Αστυνομικού Τμήματος Καλαβρύτων, ακολουθώντας το δρομολόγιο, Γουμένισσα – Δροσάτο – Κορφές - Πετσάκοι – Βάλτα – Πλατανιώτισσα.\nΤην Τετάρτη 3-1-2018 και κατά τις ώρες 17:00 έως 01:00 στην περιοχή του Αστυνομικού Τμήματος Ερύμανθου, ακολουθώντας το δρομολόγιο, Μοίραλι – Θωμαίικα – Βετέικα – Ρακίτα – Λεόντιο – Δεμέστιχα – Αγρίδι – Ροδιά.\nΤην Πέμπτη 4-1-2018 και κατά τις ώρες 9:00 έως 16:00 στην περιοχή του Αστυνομικού Τμήματος Κλειτορίας, ακολουθώντας το δρομολόγιο, Καστέλι – Κάτω Δρυμός - Κλείτορας – Αροανία – Αγρίδι – Λεχούρι – Λειβάρτζι - Ψωφίδα.\nΤην Παρασκευή 5-1-2018 και κατά τις ώρες 08:00 έως 14:00 στην περιοχή του Αστυνομικού Τμήματος Ακράτας, ακολουθώντας το δρομολόγιο, Άνω Πλάτανος – Καλαμιάς – Πύργος – Βαλιμή – Αγία Βαρβάρα - Ζαρούχλα – Περιστέρα - Μεσορρούγι.\nΤην Κυριακή 7-1-2018 και κατά τις ώρες 08:00 έως 14:00 στην περιοχή του Αστυνομικού Τμήματος Αιγιαλείας, ακολουθώντας το δρομολόγιο, Άγιος Κωνσταντίνος – Μερτίδι – Βερίνο – Γρηγόρη – Γκραίκα – Λάκκα – Μυρόβρυση – Αρραβωνίτσα.


Θύμα κατασκοπείας η Χίλαρι Κλίντον από τους Γερμανούς!... - Star.gr\nΚΟΣΜΟΣ Σάββατο, 16 Αυγούστου 2014, 10:33\nΘύμα κατασκοπείας η Χίλαρι Κλίντον από τους Γερμανούς! Είχαν υποκλέψει συνομιλίες της!\nΟι Γερμανικές μυστικές υπηρεσίες την παρακολουθούσαν… κατά λάθος\nΘύμα κατασκοπείας των Γερμανικών μυστικών υπηρεσιών έπεσε η Χίλαρι Κλίντον… κατά λάθος!\nΗ πρώην επικεφαλής της εξωτερικής διπλωματίας των Η��Α και σύζυγος του πρώην πλανητάρχη Μπιλ Κλίντον, δεν γλύτωσε από τις παρακολουθήσεις, με τους Γερμανούς να έχουν στήσει αφτί, σε τουλάχιστον μια συνομιλία της.\nΤο θέμα, έφεραν στο φως της δημοσιότητας η εφημερίδα Süddeutsche Zeitung (SZ) και τα δημόσια δίκτυα ραδιοτηλεόρασης NDR και WDR, βασιζόμενα σε πληροφορίες από έγγραφα τα οποία παρέδωσε στην αμερικανική CIA ένας διπλός πράκτορας που εργαζόταν στη γερμανική υπηρεσία κατασκοπείας BND.\nΣύμφωνα με ανώνυμη πηγή της γερμανικής κυβέρνησης, την οποία επικαλούνται τα τρία ΜΜΕ, η συνδιάλεξη της Κλίντον υπεκλάπη κατά λάθος ενώ εκείνη επέβαινε σε αμερικανικό κυβερνητικό αεροσκάφος.\nΑν και δεν διευκρινίζεται το θέμα της επίμαχης συνομιλίας της πρώην υπουργού Εξωτερικών των ΗΠΑ, τα δημοσιεύματα αναφέρουν ότι το θέμα το έθεσε ο διάδοχός της, Τζον Κέρι, στον Γερμανό ομόλογό του Φρανκ-Βάλτερ Σταϊνμάγερ.\nΚαι τα τρία ΜΜΕ πάντως, τονίζουν πως η κατασκοπεία εις βάρος Αμερικανών αξιωματούχων και πολιτικών, δεν αφορούσε μια «μεμονωμένη περίπτωση», καθώς η BND είχε επίσης λάβει εντολή από τη γερμανική κυβέρνηση να κατασκοπεύει έναν εταίρο [της Γερμανίας] στο NATO, χωρίς να διευκρινίζεται για ποιον πρόκειται.


ΗΟΜΕ Fitness Διατροφη Οι φυσικοι λιποδιαλυτες που βοηθουν στο αδυνατισμα και επιταχυνουν το μεταβολισμο\nΑυτό που σκέφτεσαι μετά τις γιορτές και μετά από όλες τις ατασθαλίες που έκανες, είναι το εξής: πώς θα χάσεις κιλά εύκολα και γρήγορα, χωρίς να στερηθείς ή να πεινάσεις. Η απάντηση φίλη μου είναι η ισορροπημένη διατροφή και πιο συγκεκριμένα μια διατροφή που θα περιλαμβάνει τροφές – φυσικούς λιποδιαλύτες! Αν τις έχεις ξανακούσει, ξέρεις περί τίνος πρόκειται, αν όχι να ξέρεις πως πρόκειται για τροφές υγιεινές, που διασπούν το λίπος με τον πιο φυσικό και κυρίως ακίνδυνο τρόπο. Ναι, έχουν αυτήν τη “μαγική ικανότητα”. Καίνε το λίπος σε όποιο σημείο και αν έχει αποθηκευτεί και βοηθούν αποτελεσματικά στο αδυνάτισμα. Τις βρίσκεις εύκολα αυτή την εποχή στο σούπερ μάρκετ, στην αγορά ή στο μανάβικό σου.\nΗ Κλινική Διαιτοολόγος – Διατροφολόγος Γεωργία Καπώλη, μας δίνει μια λίστα με 10 τρόφιμα που βοηθούν στην καύση του λίπους και επιταχύνουν τον μεταβολισμό! Πάμε να τα γνωρίσουμε ένα ένα και να μάθουμε τις ευεργετικές τους ιδιότητες.\nΑν θέλεις να χάσεις κιλά και οι πιπεριές σου αρέσουν, άρχισε να τρως σε μεγαλύτερη συχνότητα γιατί χάρη στην καψαϊκίνη (μια ουσία που περιέχεται κυρίως στις κόκκινες πιπεριές) αυξάνονται οι καύσεις του μεταβολισμού και εσύ αδυνατίζεις πιο εύκολα και γρήγορα! Βάλε λίγη φωτιά λοιπόν στη διατροφή σου!\nΕίναι ένα βασικό και πολύ σημαντικό θρεπτικό στοιχείο στον οργανισμό μας. Μάλιστα έχει αποδειχθεί ότι η ανεπάρκεια σιδήρου στον οργανισμό μας επιβραδύνει τις καύσεις του μεταβολισμού, μιας και ο σίδηρος είναι απαραίτητος για τη μεταφορά οξυγόνου στους μύες, ώστε να γίνεται η καύση του λίπους. Εκτός από τις φακές και το μοσχάρι, πλούσιες σε σίδηρο τροφές είναι τα οστρακοειδή, το αυγό, τα φασόλια, τα μανιτάρια και το σπανάκι.\nΟι διατροφολόγοι συνιστούν πάντα 1 φλιτζάνι πράσινο τσάι μετά το μεσημεριανό στις δίαιτες. Γιατί; Γιατί είναι πλούσιο σε κατεχίνες και αντιοξειδωτικές ουσίες που ενεργοποιούν τον μεταβολισμό μας και έτσι λοιπόν κάνουμε περισσότερες καύσεις.\nΑπό μικρή σου έλεγαν να πίνεις πάντα ένα ποτήρι γάλα για να γίνεις δυνατή και υγιής. Και φυσικά έτσι είναι γιατί όλα τα γαλακτοκομικά προϊόντα παρέχουν στον οργανισμό ασβέστιο και βιταμίνη D, τα οποία συμβάλλουν στη διατήρηση και την οικοδόμηση της μυϊκής μάζας, η οποία εξασφαλίζει και έναν ισχυρό μεταβολισμό. Να μην ξεχάσεις το γάλα και το γιαούρτι σου να είναι χαμηλό σε λιπαρά!\nΗ καλή και άπαχη πρωτεΐνη έχει υψηλή θερμογόνο δράση που συμβάλλει σε αυξημένες καύσεις άρα και στην απώλεια λίπους. Επιπλέον από το κρέας προσλαμβάνεις σίδηρο που όπως αναφέραμε και πριν, βοηθάει και αυτός στην ενεργοποίηση του μεταβολισμού.\nΤα δημητριακά ολικής, πέρα από πολύ υγιεινά, βοηθούν σε κάθε προσπάθεια για απώλεια βάρους. Οι φυτικές ίνες που περιέχονται γενικά σε όλα τα προϊόντα ολικής άλεσης βοηθούν στην καύση του λίπους, καθώς ο οργανισμός μας καταβάλλει έξτρα προσπάθεια για να τις διαλύσει. Καστανό ρύζι, μαύρο ψωμί, δημητριακά και μακαρόνια ολικής άλεσης αποτελούν καλές διατροφικές επιλογές για την ώθηση του μεταβολισμού σου.\nΟι ξηροί καρποί όχι μόνο ενδείκνυνται για ένα πρόχειρο και χαμηλό σε θερμίδες σνακ αλλά ενδείκνυνται και για την απώλεια λίπους! Ιδιαίτερα τα αμύγδαλα, τα οποία περιέχουν πρωτεΐνες με υψηλή θερμογόνο δράση, οι οποίες συμβάλλουν σε αυξημένες καύσεις άρα και στην απώλεια λίπους. Μία χούφτα αμύγδαλα την ημέρα (30γρ) λοιπόν είναι ό,τι πρέπει για να χάσεις κιλά.\nΤο λεμόνι αποτελεί τον πιο δυνατό λιποδιαλύτη. Αν μάλιστα τα συνδυάσεις μαζί με μια φρέσκια πράσινη σαλάτα πλούσια σε αντιοξειδωτικά και λίγο λάδι έχεις το πιο λιποδιαλυτό γεύμα. Και φυσικά μην ξεχνάς να το προσθέτεις σε κάθε γεύμα σου γιατί όπως είπαμε καίει αρκετό λίπος!\nΤο νερό είναι από τους πιο σημαντικούς καταλύτες στην απώλεια βάρους και τη διατήρησή του. Το σώμα δεν λειτουργεί σωστά χωρίς επαρκή ποσότητα νερού και δεν μπορεί να μεταβολίσει αποτελεσματικά το αποθηκευμένο λίπος. Πίνοντας άφθονο νερό κατά τη διάρκεια της μέρας,αποφεύγεις την κατακράτηση υγρών στο σώμα και βοηθάς στην καλή λειτουργία των νεφρών και του συκωτιού.\nΕτικέτες ΤΡΟΦΕΣ ΠΟΥ ΚΑΙΝΕ ΤΟ ΛΙΠΟΣ,ΤΡΟΦΕΣ ΠΟΥ ΚΑΙΝΕ ΤΟ ΛΙΠΟΣ ΣΤΑ ΠΟΔΙΑ,ΦΥΣΙΚΟΙ ΛΙΠΟΔΙΑΛΥΤΕΣ,ΦΥΣΙΚΟΙ ΛΙΠΟΔΙΑΛΥΤΕΣ ΓΙΑ ΓΥΝΑΙΚΕΣ,ΦΥΣΙΚΟΙ ΛΙΠΟΔΙΑΛΥΤΕΣ ΓΙΑ ΚΟΙΛΙΑΚΟΥΣ,ΦΥΣΙΚΟΙ ΛΙΠΟΔΙΑΛΥΤΕΣ ΛΕΜΟΝΙ


Το πρώτο 100% ηλεκτρικό μοντέλο της CUPRA | Η ΚΑΘΗΜΕΡΙΝΗ\nΤο πρώτο 100% ηλεκτρικό μοντέλο της CUPRA\nΗ CUPRA ξεκίνησε την παραγωγή του πρώτου 100% ηλεκτρικού μοντέλου της, του CUPRA Born, στο εργοστάσιο στο Zwickau της Γερμανίας\n03.10.2021 • 10:20 06.10.2021 • 22:26\nΗ CUPRA ξεκίνησε την παραγωγή του πρώτου 100% ηλεκτρικού μοντέλου της, του CUPRA Born, στο εργοστάσιο στο Zwickau της Γερμανίας. Ο CEO Wayne Griffiths και τα μέλη του Διοικητικού Συμβουλίου της εταιρείας επισκέφθηκαν το μεγαλύτερο εργοστάσιο ηλεκτρικών οχημάτων στην Ευρώπη για να σηματοδοτήσουν την έναρξη παραγωγής του νέου μοντέλου. Τους υποδέχτηκε ο Stefan Loth, Πρόεδρος του Διοικητικού Συμβουλίου της Volkswagen Saxony και πρώην επικεφαλής του εργοστασίου στο Martorell.\nΗ παραγωγή του CUPRA Born σηματοδοτεί την αρχή μιας νέας εποχής για τη μάρκα, η οποία στο Διεθνές Σαλόνι Αυτοκινήτου του Μονάχου 2021 (IAA) ανακοίνωσε μια προϊοντική ηλεκτρική επίθεση, με τη φιλοδοξία να γίνει μια πλήρως ηλεκτρική μάρκα μέχρι το 2030.\n«Με συναισθηματική σχεδίαση και ηλεκτρικό sportiness, το CUPRA Born είναι η ώθηση για το μετασχηματισμό της εταιρείας και την έναρξη της ηλεκτρικής προϊοντικής επίθεσης της CUPRA. Η παραγωγή του πρώτου 100% ηλεκτρικού μοντέλου στο μεγαλύτερο εργοστάσιο ηλεκτρικών οχημάτων της Ευρώπης θα μας δώσει πολύτιμες γνώσεις καθώς σκοπεύουμε να κατασκευάσουμε ηλεκτρικά οχήματα στο Martorell από το 2025 και μετά. Φιλοδοξία μας είναι να παράγουμε περισσότερα από 500.000 ηλεκτρικά οχήματα πόλης ετησίως στην Ισπανία για διαφορετικές μάρκες του Ομίλου», δήλωσε ο Griffiths.\nΤο CUPRA Born θα δώσει επίσης το παρόν στο Automobile Barcelona 2021, το οποίο ξεκινά στις 30 Σεπτεμβρίου και θα σηματοδοτήσει την έναρξη του διεθνούς λανσαρίσματος του μοντέλου.\nΤο πρώτο ηλεκτρικό μοντέλο της CUPRA\nΜε 100% CUPRA DNA και συναισθηματική σχεδίαση εμπνευσμένη από τη γειτονιά El Born της Βαρκελώνης, τα πρώτα CUPRA Born βγαίνουν από τη γραμμή παραγωγής, αποδεικνύοντας ότι τα ηλεκτρικά αυτοκίνητα μπορεί να είναι συναρπαστικά και πως η απόδοση και η ηλεκτροκίνηση συνδυάζονται απόλυτα.\nΤο CUPRA Born είναι το όχημα κλειδί της διεθνούς επέκτασης της CUPRA. Με αυτό το νέο μοντέλο, η εταιρεία στοχεύει να αυξήσει το mix της CUPRA στο 20% των συνολικών πωλήσεων της εταιρείας και να φτάσει σε νέες διεθνείς αγορές, ιδιαίτερα στις πιο εξηλεκτρισμένες.\nΕυρωπαϊκό εργοστάσιο παραγωγής ηλεκτρικών μοντέλων\nΤο εργοστάσιο στο Zwickau είναι το πρώτο εργοστάσιο παραγωγής του Ομίλου Volkswagen για 100% ηλεκτρικά οχήματα και θεωρείται το μεγαλύτερο και αποδοτικότερο «ηλεκτρικό» εργοστάσιο στην Ευρώπη. Με ημερήσια παραγωγή έως και 1.400 οχήματα, το γερμανικό εργοστάσιο έχει ετήσια παραγωγική ικανότητα περίπου 330.000 ηλεκτρικών οχημάτων. Εκτός από το CUPRA Born, στο εργοστάσιο παράγονται άλλα τέσσερα μοντέλα, το Volkswagen ID3, το Volkswagen ID4, το Audi Q4 e-tron και το Audi Q4 Sportback e-tron.\n«Είναι τιμή να παράγουμε στο Zwickau ένα τόσο ιδιαίτερο αυτοκίνητο όπως το CUPRA Born. Διαθέτουμε μια ομάδα έμπειρη στην παραγωγή ηλεκτρικών οχημάτων και το Born γίνεται το πέμπτο μοντέλο με βάση την πλατφόρμα MEB που παράγεται εδώ. Επιπλέον, το όχημα αυτό θα παράγεται με χρήση ανανεώσιμων πηγών ενέργειας στο πλαίσιο της ουδέτερης αντίληψης CO²», εξήγησε ο Stefan Loth.\nΗ εταιρεία έχει αναθέσει σε μια ομάδα μηχανικών στο Zwickau την παρακολούθηση της παραγωγής του CUPRA Born και τη απόκτηση γνώσεων και εμπειρίας για μελλοντική παραγωγή ηλεκτρικών οχημάτων στο εργοστάσιο στο Martorell.\nΤο πρώτο όχημα που παράγεται με ουδέτερο CO²\nΤο CUPRA Born είναι το πρώτο μοντέλο της μάρκας που ακολουθεί ουδέτερη αντίληψη CO², σύμφωνα με την οποία η ενέργεια από τις ανανεώσιμες πηγές χρησιμοποιείται στην αλυσίδα εφοδιασμού. Το μοντέλο διαθέτει επίσης bucket καθίσματα κατασκευασμένα από βιώσιμα υλικά που προέρχονται από τη Μεσόγειο Θάλασσα.\nΜε αυτόν τον τρόπο, το νέο CUPRA Born θα συμβάλει στη μείωση των εκπομπών CO² και στην επίτευξη των ευρωπαϊκών στόχων. Χάρη στη συνεργασία με την SEAQUAL INITIATIVE, η μάρκα θα συμβάλει επίσης στην κυκλική οικονομία και στη φροντίδα της Μεσογείου και του περιβάλλοντός της.\nFormula 1, Σότσι: Αγωνιστής ή συναγωνιστής;\nMustang Mach-E: Τρεις εκδόσεις με επιδότηση από το πρόγραμμα «Κινούμαι ηλεκτρικά»\nΔιάκριση για το υβριδικό Nissan Qashqai στα Towcar of the Year 2022


EUROART PRESS 1: myrtille@otenet.gr JESSICA HENOU - NEO CHOROGRAFIKO PROJECT\nmyrtille@otenet.gr JESSICA HENOU - NEO CHOROGRAFIKO PROJECT\nΤους τελευταίους 3 μήνες εγώ και οι συνεργάτες μου εργαστήκαμε εντατικά πάνω στο διάσημο Bolero του Ravel. Από το Μάρτιο του 2009 είχα ζητήσει από 3 συνθέτες να μου προτείνουν τη δική τους ανάγνωση, τη δική τους εκδοχή του Bolero. Εν συνεχεία είχα προσκαλέσει καλλιτέχνες να μοιραστούν μαζί μου τους προβληματισμούς τους όσον αφορά στη σχέση μουσική-χορός, καθώς και να συμμετάσχουν στο ερευνητικό κομμάτι που συνδέεται με την έννοια της τελετουργίας / τελετής. Από τις 10 Σεπτεμβρίου, σε τακτά χρονικά διαστήματα, βρισκόμαστε στο στούντιο· σήμερα, επιθυμούμε να σας γνωστοποιήσουμε τις σκέψεις μας, την έρευνητική διαδικασία και να σας προσκαλέσουμε να μας συνοδεύσετε σε μία από τις 4 παρουσιάσεις-περφόρμανς:\nστις 3 και 4 Δεκεμβρίου στις 9μμ στο Κινητήρας Studio\nστις 11 και 12 Δεκεμβρίου στις 9μμ στο Κέντρο Μελέτης Χορού Ντάνκαν.\nΗ είσοδος είναι ελεύθερη στο πλαίσιο των διαθέσιμων θέσεων\nΕίναι σημαντικό για μένα να υπογραμμίσω ότι το συγκεκριμένο ερευνητικό έργο επιχορηγείται από το Ε.ΚΕ.ΘΕ.Χ. και αποτελεί το πρώτο έργο ενός σύγχρονου χορογράφου ξένης υπηκοότητας που υποστηρίζεται από τον εγκεκριμένο ελληνικό φορέα για τις παραστατικές τέχνες. Ευελπιστώ από καρδιάς να σταθώ στο ύψος των προσδοκιών και να φανώ αντάξια της εμπιστοσύνης που με περιέβαλαν. Επίσης το έργο έτυχε θερμής υποστήριξης από το Κέντρο Μελέτης Χορού Ισιδώρας και Ραϋμόνδου Ντάνκαν –υπό τη μορφή της residency– καθώς και από το Στούντιο Κινητήρας που δέχτηκε να μας φιλοξενήσει.\nΌσον αφορά στους καλλιτέχνες που συνέδραμαν στο έργο αυτό: θα ήθελα να αναφέρω πρωτίστως τη χορεύτρια-ηθοποίο Μελίνα Ιορδανίδου, της οποίας η υπομονή, η πληθωρική παρουσία και η δύναμη των προτάσεών της με ενέπνευσαν, αλλά και τους μουσικοσυνθέτες Τάκη Μπαρμπέρη, Γιώργο Πούλιο και Sergio Zamparo. Επίσης τους χορευτές François Renault και Βασιλική Χρυσανθακοπούλου. Τον συγγραφέα-δημοσιογράφο Γεράσιμο Ζαρκάδη. Ευχαριστώ επίσης τον σκηνοθέτη Moïse Touré, καλλιτεχνικό μου συνεργάτη εδώ και δύο δεκαετίες, που ήρθε ειδικά από το Παρίσι και επεξεργάστηκε τις δραματουργικές πτυχές, αλλά και τη φίλη μου Μυρτώ Δηγόνη, στην οποία εμπιστεύτηκα τη μετάφραση των κειμένων μου.\nΗ ομάδα εργασίας μας σας περιμένει στις προαναφερθείσες ημερομηνίες για να ανακαλύψουμε όλοι μαζί πως και γιατί ξαναβαπτίσαμε το ερευνητικό αυτό έργο, που αρχικά έφερε τον τίτλο "Tri-Bolero".\nJessica Hénou, χορογράφος.\nΑθήνα, Νοέμβριος 2009.\nΚέντρο Μελέτης Χορού Ισιδώρας και Ραϋμόνδου Ντάνκαν: 210 76 21 234-164 / Δικαιάρχου & Χρυσάφης / Βύρωνας.\nΚινητήρας studio - Artistic Residency Centre: 210 92 48 328 / Ερεχθείου 22 / Ακρόπολη.\nΥ.Γ: Αυτή η ανοικτή επιστολή αποτελεί μια δημιουργική εναλλακτική στο παραδοσιακό και συμβατικό flyer.\nΗ συνειδητή επιλογή μιας φωτοτυπημένης εκδοχής συνδέεται με την έννοια της έρευνας αλλά και της αναγνωσιμότητας της χορογραφικής διαδικασίας, τη σημασία της οποίας το πρότζεκτ θέλει να τονίσει.


Με κέφι από τη Βραζιλία! - TGI Fridays\nΤα Friday’s Γλυφάδας φιλοξένησαν τα μέλη της Ελληνοβραζιλιάνικης Κοινότητας, για να δοκιμάσουν το νέο μενού “The Taste of Brazil” -εμπνευσμένο από χρώματα και αρώματα της Βραζιλίας- και να παρακολουθήσουν την μεγαλύτερη γιορτή του ποδοσφαίρου!\nΣε ένα κλίμα μουσικής, χορού και εξωτικών γεύσεων, οι Ελληνοβραζιλιάνοι παρακολούθησαν στα Friday’s την πορεία της Εθνικής Βραζιλίας στο Παγκόσμιο Κύπελλο Ποδοσφαίρου.\nΣτο ημίχρονο των αγώνων η μουσική σάμπα γέμιζε το χώρο καθώς οι Βραζιλιάνες χορεύτριες με την παραδοσιακή στολή τους, παρέσυραν τους θαμώνες με το χορό και το κέφι τους.\nΟ Αλέξανδρος Γαντζίας (Πρόεδρος του Συλλόγου Lar Brasileiro – Η κοινότητα των Βραζιλιανών στην Ελλάδα ) δήλωσε:\n“Είμαι πολύ χαρούμενος που τα Friday’s τιμούν τη χώρα μας με ένα βραζιλιάνικο μενού με αφορμή το οποίο η κοινότητα μας αποφάσισε να παρακολουθήσει όλους τους αγώνες της Εθνικής Βραζιλίας του Μουντιάλ στα Friday’s Γλυφάδας. Περάσαμε 6 υπέροχες βραδιές παρακολουθώντας και πανηγυρίζοντας για την Selecao με σάμπα, χορό και καλό φαγητό. Τα Friday’s στην Γλυφάδα είναι πλέον το βραζιλιάνικο στέκι μας.”\nΜπορεί στον τελευταίο αγώνα η Εθνική Βραζιλίας να μην κέρδισε το πολυπόθητο εισιτήριο για τον τελικό, αλλά έχουν μάθει με το αστείρευτο κέφι τους να τα ξεπερνούν όλα.\nΜπορείς και εσύ να πάρεις μια γεύση από βραζιλιάνικη ενέργεια μέσα από τις εξωτικές γεύσεις του μενού “The Taste of Brazil” .\nΑν μάλιστα νιώθεις τυχερός/η μπορείς να λάβεις μέρος στο διαγωνισμό Instagram για να κερδίσεις δωρεάν γεύματα του νέου μενού.\nbrazilian menu, brazilian nights, mundial2014, taste of brazil


«Κ.Π. Καβάφης, ο Υμνωδός της Αλεξάνδρειας»: η θεατρική παράσταση του Γρηγόρη Χαλιακόπουλου, στην Αθήνα, στις 15 Απριλίου - PyramisNews -PyramisNews –\n«Κ.Π. Καβάφης, ο Υμνωδός της Αλεξάνδρειας»: η θεατρική παράσταση του Γρηγόρη Χαλιακόπουλου, στην Αθήνα, στις 15 Απριλίου\nΠέμπτη, 13 Μαρτίου ,2014\nΣτις ρίζες της Αλεξάνδρειας, στους γεννήτορες και σε όσους την έζησαν, τη γεύτηκαν, την απόλαυσαν, τη χρησιμοποίησαν, αλλά και σε εκείνους, τους ελάχιστους, όπως ο Κωνσταντίνος Καβάφης, που την ύμνησαν και της έδωσαν άρωμα διαχρονικότητας, θα μάς μεταφέρει η παράσταση “Κ.Π. Καβάφης, ο Υμνωδός της Αλεξάνδρειας” του Γρηγόρη Χαλιακόπουλου, που θα παρουσιαστεί στο Μέγαρο Μουσικής Αθηνών (Βασ. Σοφίας και Κόκκαλη), την Αίθουσα “Νίκος Σκαλκώτας”, την Μεγάλη Τρίτη 15 Απριλίου.\nΟ Γρηγόρης Χαλιακόπουλος (φωτο) που έγραψε το έργο επισκέφτηκε την πόλη του ποιητή, το σπίτι του, την κάμαρά του, τους δρόμους του. Πλανεύτηκε αλλά και προσανατολίστηκε πνευματικά. Παιδεύτηκε αλλά και λυτρώθηκε από τους στίχους του. Περιπλανήθηκε στα ιστορικά και τα φιλοσοφικά του ποιήματα. Σε κάθε στίχο, σε κάθε συλλαβή συνάντησε το χρέος και την ευθύνη. Ο Καβάφης που φώτιζε την Αλεξάνδρεια περισσότερο και από το φάρο της χανόταν τα απόβραδα στις σκιές της. Μέσα στις στάχτες της ανακάλυπτε τις λάμψεις της.\nΤο θεατρικό «Κ. Π. Καβάφης, ο Υμνωδός της Αλεξάνδρειας» με την υποστήριξη της σύγχρονης τεχνολογίας και των τρισδιάστατων προβολών, εστιάζει στην ιστορική πλευρά του καβαφικού έργου. Αποτυπώνει μια εποχή όπου η πολιτισμική ακμή και παρακμή εναλλάσσονταν ανάλογα με τις πολιτικές, κοινωνικές και οικονομικές συνθήκες. Η θεατρική μεταφορά των ποιημάτων του και συνάμα η δραματοποίηση του λόγου του Αλεξανδρινού ποιητή, δίνουν την αφορμή για μια άλλη προσέγγιση στο έργο του, μέσα από το χρόνο, το λόγο και τις ανθρώπινες αξίες. Η ποίησή του αποκτά μια συμβολική διάσταση. Πρόσωπα και παράγοντες της μεγάλης ακμής της ελληνικής παροικίας επαναφέρουν στο προσκήνιο το παρελθόν δίνοντάς του προοπτική. Η ελληνιστική περίοδος, η βυζαντινή αίγλη, ο κοσμοπολίτικος αέρας της πόλης που θεμελίωσε ο Μέγας Αλέξανδρος και ανύψωσε ο ποιητής, αποτελούν τα συστατικά στοιχεία αυτής της παράστασης.\nΟ Κωνσταντίνος Καβάφης μέσα από το έργο του, λειτούργησε σαν ένας «ρεπόρτερ», καταγράφοντας ιστορικά γεγονότα, σημαντικές περιόδους, πρόσωπα ακμής και παρακμής. Παρά τις επικρίσεις που δέχτηκε από πολλούς, στο τέλος δικαιώθηκε και παραμένει μέχρι σήμερα ο πλέον πολυμεταφρασμένος ποιητής, ενώ διδάσκεται σε όλα τα Πανεπιστήμια του κόσμου.\nΑν την Αλεξάνδρεια την έκτισε ο κατακτητής Αλέξανδρος, ο Καβάφης με την ποίησή του τη φώτισε ανά τους αιώνες. Γιατί οι Αλεξανδρινοί σαν κατακτούν οι ποιητές φωτίζουν.\nΣυντελεστές παράστασης:,Καλλιτεχνικοί σύμβουλοι: Κώστας Γεωργουσόπουλος, Λένα Μπενίση, Σκηνοθεσία: Λάμπρος Τσάγκας, Κείμενο: Γρηγόρης Χαλιακόπουλος, Μουσική: Φίλιππος Περιστέρης, Σκηνικά, κοστούμια, Video Animation: Χριστίνα Οικονόμου


2016 Οκτώβριος - Αναρχικό Στέκι Utopia A.D.\nΑρχείο Μήνα Οκτώβριος 2016\nΚΕΝΤΡΙΚΗ ΠΛΑΤΕΙΑ ΚΟΜΟΤΗΝΗΣ 06/11 ΩΡΑ 14:00\nΟι άδειες είναι μια κατάκτηση των κρατουμένων, ως αποτέλεσμα πολύχρονων αγώνων. Υπό αυτό το πρίσμα, δεν είναι ούτε προνόμιο ούτε κάποια ανθρωπιστική παραχώρηση από την πλευρά του κράτους.\nΓια κάθε κρατούμενο η άδεια αντιπροσωπεύει ανάσες «ελευθερίας».\nΤο κράτος όμως, αποβλέπει στο να εκμεταλλευτεί αυτή τη συνθήκη. Αφενός, χρησιμοποιώντας την σαν βαλβίδα αποσυμπίεσης της οργής που συσσωρεύεται στις φυλακές και αφετέρου να μετατρέψει αυτήν την κατάκτηση σε εκβιασμό για πειθαρχημένες συμπεριφορές, κρατώντας συγχρόνως σε μια διαρκή ομηρία το σύνολο των κρατουμένων.\nΣχετικά με τους πολιτικούς κρατούμενους το ζήτημα των αδειών για μια σειρά συντρόφων έχει ήδη ανοίξει, ενώ αρκετοί άλλοι σε σύντομο χρονικό διάστημα θα πληρούν τις προϋποθέσεις για διεκδίκηση άδειας.\nΕιδική περίπτωση αποτελεί ο επαναστάτης Δημήτρης Κουφοντίνας, ο οποίος εδώ και χρόνια πληροί τις απαραίτητες προϋποθέσεις. Στο πρόσωπό του όμως, έχουν φανεί ξεκάθαρα μια σειρά επιδιώξεων του κράτους, τόσο για πολιτικούς λόγους, που έχουν να κάνουν με την δράση του στην οργάνωση 17Ν, καθώς όμως και για τη στάση που κράτησε κατά την σύλληψη του αλλά και σε όλη την διάρκεια της φυλάκισής του έως σήμερα, ενώ το κράτος τη χρησιμοποιεί για να παραδειγματίσει το σύνολο των πολιτικών κρατουμένων. Οι προθέσεις αυτές φάνηκαν στο σκεπτικό, που συνόδευε την απόρριψη της τελευταίας αίτησης του για άδεια, όπου ανάμεσα στα άλλα αναφέρεται, ότι παραμένει αμετανόητος ως προς τις επιλογές αγώνα, που είχε και συνεχίζει να τις υπερασπίζεται με κείμενά του. Επίσης, γίνεται αναφορά στη συναναστροφή του με μέλη οργανώσεων αντάρτικου (ΣΠΦ – ΕΑ).\nΚΟΜΟΤΗΝΗ 2016 :ΚΑΤΑΣΤΟΛΗ – ΠΑΡΑΚΟΛΟΥΘΗΣΕΙΣ\nΜετά την πορεία στην μνήμη του Παύλου Φύσσα και τα γνωστά επακόλουθα της με τον τραυματισμό των δυο ασφαλιτών ένα κύμα καταστολής εξαπλώθηκε στην πόλη.\nΑπό το ίδιο βράδυ κιόλας η ήδη από μέρες πριν έντονη αστυνόμευση κορυφώθηκε. Αποτέλεσμα μόνο των δυο πρώτων ημερών ήταν 4 προσαγωγές ,η μία εκ των οποίων είχε τα χαρακτηριστικά απαγωγής , και δυο συλλήψεις συντρόφων της ΑΚΚ κατόπιν εντάλματος. Το ίδιο συνεχίστηκε και τις επόμενες ημέρες με παρακολουθήσεις των μελών της συνέλευσης μας έξω από την παλιά νομική όπου στεγαζόμαστε και συνοδεία των αστυνομικών σε οποιονδήποτε προορισμό και αν είχαμε στην πόλη, μέχρι να γυρίσουμε στα σπίτια μας. Όλες οι παρακολουθήσεις/συνοδείες είχαν εκφοβιστικό χαρακτήρα με προκλητικά/απειλητικά βλέμματα και μαρσαρίσματα των αυτοκινήτων τους όταν βρίσκονταν λίγα μέτρα πίσω μας. Χαρακτηριστικό επίσης είναι το φακέλωμα και η παρακολούθηση οποιουδήποτε φιλικά προσκείμενου ατόμου στην συνέλευση μας.\nΈξω από την παλιά νομική και γενικά έξω από κοινωνικούς χώρους η καταστολή έχει εξαπλωθεί με πολλές μορφές σε όλη την πόλη ολόκληρο το 24ωρο.Τα πιο πολλά μαγαζιά του κέντρου φαγάδικα,καφετέριες,μπαράκια,πλατείες, δρόμοι και γειτονιές παρακολουθούνται. Απο την μία αστυνομικοί με πολιτικά οι οποίοι δηλώνουν ανοιχτά την ιδιότητα τους σε όποιον θεωρούν ύποπτο προσπαθώντας να εκφοβίσουν και να εκμαιεύσουν το οτιδήποτε. Από την άλλη, αστυνομικοί επίσης με πολιτικά ,κυρίως από 18-22 χρονών,οι οποίοι είναι θαμώνες με τις ώρες στα πιο πολλά μαγαζιά του κέντρου και ειδικά σε καφετέριες ”εναλλακτικού” χαρακτήρα.Τείνουν να ακολουθούν το ”ρεύμα” που κυριαρχεί στο εκάστοτε μαγαζί σχετικά με την εξωτερική εμφάνιση κλπ,επωφελούμενοι από το νεαρό της ηλικίας τους και γενικά της φοιτητικής ηλικίας που κυριαρχεί σε αυτούς τους χώρους,προσπαθούν να ενσωματωθούν στο μέρος με ένα στιλ χαμελαίοντα,κάνοντας οτιδήποτε άλλο από αυτό που κάνουν οι ”κανονικοί” άνθρωποι όταν πηγαίνουν σε μια καφετέρια,μπαράκι κλπ. Τις περισσότερες φορές αυτά τα άτομα έχουν τα αυτιά τους ”κολλημένα” σε οποιαδήποτε συζήτηση γειτονικών τραπεζιών και αν αυτή η συζήτηση είναι και πολιτικού/φρονιματικού περιεχομένου τότε και η ελάχιστη από μέρους τους διακριτικότητα χάνεται. Το χειρότερο είναι ότι έχουν και το θράσος να τραβάνε φωτογραφίες κόσμο σε ανύποπτες στιγμές και να φακελώνουν τον οποιονδήποτε, έχοντας πάντα σαν προέκταση του χεριού τους τα 3G κινητά τους. Αφού έχουν συλλεχθεί οι παραπάνω πληροφορίες από τα νεογνά της αστυνομίας οι μεγαλύτεροι αναλαμβάνουν τον ρόλο της συκοφάντησης αυτών των ατόμων του ευρύτερου ριζοσπαστικού χώρου στο φιλικό και εργασιακό τους περιβάλλον ,γεγονός που έχει επαναληφθεί και στο παρελθόν ούκ ολίγες φορές και αποτελεί πάγια τακτική της αστυνομίας.\nΟι ιδιοκτήτες των μαγαζιών φαίνεται να μην θορυβούνται από αυτήν την κατάσταση , αντιθέτως μάλιστα κάποιοι απο αυτούς κρατούν φιλικές σχέσεις με αστυνομικούς ,οι οποίες αγγίζουν τα όρια του πληροφοριοδότη… Μήπως στο επόμενο κείμενο πρέπει να κατονομάσουμε τα εν λόγω μαγαζιά για να προσέχει ο κόσμος ;;;; Όλα τα παραπάνω θυμίζουν εποχές δικτατορίας με το μόνο που να έχει αλλάξει να είναι τα σημεία παρακολούθησης από τα περίπτερα και τα θυρωρεία πολυκατοικιών,στους δρόμους και τους χώρους κοινωνικής εστίασης με την τεχνολογία να είναι αρωγός καθώς και τα μέσα παρακολούθησης αναβαθμίζονται συνεχώς.\nΆραγε πόσο συνταγματικά είναι όλα τα παραπάνω από τους ”προστάτες” του νόμου ;;\nΜήπως σε λίγο θα έχουμε και απαγορεύσεις συγκεντρώσεων άνω των 3 ατόμων ;;\nΤην ίδια στιγμή που το νοσοκομείο κοντεύει να γίνει κέντρο υγείας,σχολές και σχολεία συγχωνεύονται,τα ποσοστά της ανεργίας αυξάνονται,το κράτος αντί να προσλάβει άτομα για τις παραπάνω θέσεις επιλέγει να προσλάβει αστυνομικούς και συγκεκριμένα στην Κομοτηνή από τους 300 νεοσύλλεκτους στη σχολή αστυφυλάκων οι 220 θα παραμείνουν στην πόλη μόνιμα. Οι παραπάνω τακτικές παραπέμπουν σε χώρες του λεγόμενου τρίτου κόσμου στις οποίες δεν υπάρχει κοινωνική πολιτική αλλά συνεχής αναβάθμιση της καταστολής με δαπάνες εκατομμυρίων. Όλα αυτά δεν είναι τυχαία δεν πιστεύουμε ότι γίνονται μόνο για εμάς, αλλά εξυπηρετούν συμφέροντα ξένων και ντόπιων αφεντικών. Ένα από τα πολλά παραδείγματα είναι το χρυσωρυχείο στην Χαλκιδική όπου χιλιάδες μπάτσοι προστατεύουν τα συμφέροντα της El dorad gold και του Μπόμπολα, την ίδια στιγμή όπου η υπόθεση των χρυσωρυχείων σε Σάπες και Πέραμα βρίσκεται ακόμα σε εξέλιξη. Παράλληλα γίνεται αγωγός φυσικού αεριού (ΤΑΠ) στη Θράκη και Ανατολική Μακεδονία και η φύλαξη του θα ανατεθεί αποκλειστικά σε νέα ιδιωτική μονάδα ασφαλείας,αλλά δε θα μας εκπλήξει εάν δούμε σε αυτές τις μονάδες να εισχωρούν και αστυνομικοί!\nΌλες αυτές οι καταστάσεις ούτε μας φοβίζουν ούτε μας εκπλήσσουν, άλλωστε έχουμε πλήρη επίγνωση σε ποιόν χώρο ανήκουμε και τι συνεπάγεται αυτό. Το θέμα είναι να καταλάβει η κοινωνία σε τι ”δημοκρατία” ζει,να πάψει να έχει αυταπάτες και να σηκωθεί από τον καναπέ της. Να σταματήσει αυτό το ”βόλεμα με ημερομηνία λήξης” το οποίο προέρχεται από τον φόβο. Ο φόβος αντιμετωπίζεται με αλληλεγγύη και αντεπίθεση,απαξίωση των θεσμών και δημιουργία δομών αντίστασης. Όσο για αυτούς που μένουν αδρανείς όχι λόγω φόβου αλλά λόγω συνειδητής επιλογής συνεργασίας και συνέχισης της κατάστασης,έχουν επιλέξει πλευρά και θα αντιμετωπισθούν αναλόγως…\nΩς μια μικρή χειρονομία αλληλεγγύης στα συντρόφια που διώκονται για την υπόθεση PDI στη Χιλή, κρεμάστηκε πανό σε συναυλία (19/10) και την επόμενη κρεμάστηκε στον πεζόδρομο του πανεπηστιμίου.\nFROM CHILE TO GREECE FUCK THE POLICE\nΗ απεργία ενάντια στη σκλαβιά των κρατούμενων στις φυλακές της Η.Π.Α. κλείνει ένα μήνα. Η ενημέρωση που φτάνει σε εμάς οφείλεται αποκλειστικά στην αδιάκοπη και δύσκολη προσπάθεια των αλληλέγγυων οργανώσεων και των κινηματικών μέσων που κρατούν επαφή με τους κρατούμενους μέσω παράνομων κινητών. Πολλοί κρατούμενοι επίσης χρησιμοποιούν λογαριασμούς τουίτερ. Η πιο διαδεδομένη κατασταλτική τακτική του κράτους εξακολουθεί να είναι το “κλειδωμα” των φυλακών, κόβωντας έτσι κάθε επικοινωνία με έξω.\nΑπό τις 21/9 έχουν αναφέρει κάποια μορφή ταραχής ή κινητοποίησης 46 φυλακές σε όλη τη χώρα. Αυτό συμπεριλαμβάνει είτε κλειδώματα που αναφέρουν οι σωφρονιστικοί (συχνά αρνούνται τις κινητοποιήσεις ως αιτία), είτε διαμαρτυρίες που μας μεταφέρουν οι ίδιοι οι κρατούμενοι και αλληλέγγυοι. Πιθανόν να συμβαίνουν πολλά εντός των τειχών που δεν βγαίνουν προς τα έξω. Σε κάποια μέρη η απεργία διήρκησε μια ή δύο μέρες και σε κάποια άλλα συνεχίζεται μέχρι σήμερα.\nΗ απεργία ξεπέρασε τις αρχικές προσδοκίες των οργανωτών καθώς έχει εξαπλωθεί και σε γυναικείες φυλακές, σε φυλακές μεταγωγών και έχει πάρει και άλλες μορφές διαμαρτυρίας όπως απεργίες πείνας, πορείες και εξεγέρσεις.\nΣτις 15 Σεπτέμβρη ο Keith “Malik” Washington (New Afrikan Black Panther Party – Prison Chapter), μπήκε σε απομόνωση επ’αόριστον ως τιμωρία για τον ρόλο του στην οργάνωση της κινητοποίησης για τις 9 Σεπτέμβρη.


= Ελληνικές Ταινίες (Κυρίως Πρόγραμμα)-53ο ΦΚΘ:'The Capsule', 'Χιγκίτα'\nΔημοσιεύθηκε : Παρασκευή, 09 Νοεμβρίου 2012 14:36\nΕπτά νεαρές γυναίκες. Ένα εξοχικό χτισμένο πάνω σ’ έναν κυκλαδίτικο βράχο. Μια σειρά μαθημάτων πάνω στην πειθαρχία, την επιθυμία, την ανακάλυψη και την εξαφάνιση. Ένας κλειστός κύκλος μελαγχολίας στο κατώφλι που χωρίζει ένα κορίτσι από μια γυναίκα – στο διηνεκές.\nΜετά την ταινία «Attenberg» της Αθηνάς- Ραχήλ Τσαγκάρη, δε θα περιμέναμε τίποτα λιγότερο καλλιτεχνικό από μια σκηνοθέτιδα που μαζί με άλλους νέους έλληνες κινηματογραφιστές το έχουν βάλει σκοπό να στείλουν τις ελληνικές παραγωγές στο πιο ψηλό σκαλοπάτι.\nΗ συγκεκριμένη ταινία, είναι ένα κινηματογραφικό διαμάντι που λάμπει δια της σκηνοθεσίας, της φωτογραφίας, και της απόλυτης συμμετρίας- αρμονίας σε όλα τα καρέ της. Κάθε εικόνα, αποτελεί κι έναν πίνακα ζωγραφικής θαρρείς και πρωταγωνιστείς σε μουσείο μοντέρνας τέχνης. Ακόμη και στην επιλογή των ηθοποιών, σου δίνεται η εντύπωση πως η Τσαγκάρη γύρισε όλο τον κόσμο για να βρει τα πιο κατάλληλα πρόσωπα (από άποψη αισθητικής ομορφιάς).\nΜαθαίνουμε ότι η Αθηνά Ραχήλ Τσαγγάρη σκαρφίστηκε ένα ημίωρο κινηματογραφικό παιχνίδι με τις τέχνες, μπλέκοντας το σινεμά, την υψηλή μόδα, την φωτογραφία, την ζωγραφική, εμπνευσμένη από το γεγονός ότι το Ίδρυμα Μοντέρνας Τέχνης ΔΕΣΤΕ ζητάει κάθε χρόνο από αναγνωρισμένους καλλιτέχνες να επιλέξουν πέντε αντικείμενα ένδυσης ή αξεσουάρ από κολεξιόν μόδας της χρονιάς και ξεκινώντας από αυτά ως έμπνευση να δημιουργήσουν ένα πρωτότυπο έργο.\nΜα το εντυπωσιακό δεν είναι μόνο ότι η σκηνοθέτης χώρεσε μόλις σε 35 λεπτά όλες τις μορφές σύγχρονης τέχνης, αλλά αξιοποίησε πολύ επιτυχημένα ακόμη και το animation για να ξετυλίξει το δικό της παραμύθι στο οποίο πρωταγωνιστεί η γυναικεία φύση και ύπαρξη στην τυραννία της ομορφιάς. Επτά πρωταγωνίστριες, επτά πανέμορφα κορίτσια, τύπου μοντέλων, τα οποία υποβάλλονται σε μια σειρά από τελετουργικές δοκιμασίες πειθαρχίας, μύησης και τιμωρίας, κάτω από τις αυστηρές εντολές μιας απολυταρχικής θηλυκής φιγούρας.\nΔεν ξέρω, αν η Αθηνά Ραχήλ Τσαγκάρη ήθελε να θίξει την καταπιεσμένη φύση των γυναικών, στο όνομα του τεχνικού κάλλους, ή νιώθει μία από αυτές (που μάλλον το αποκλείω), αλλά η συγκεκριμένη ταινία αποτελεί ένα μικρό έργο τέχνης, αλλά με μεγάλη αξία, για να το βάλεις στο σπίτι σου.\nΣενάριο: Αθηνά Ραχήλ Τσαγγάρη, Aleksandra Waliszewska\nΚαλλιτεχνική Διεύθυνση: Αθηνά Ραχήλ Τσαγγάρη\nΚοστούμια: Sandra Backlund, Bordelle, Ying Gao, Cat Potter, Isabelle Vigier, Marc Jacobs for Louis Vuitton, Αθηνά Ραχήλ Τσαγγάρη, Vassilia Rozana\nΜε τους: Αριάν Λαμπέντ, Clémence Poésy, Isolda Dychauk, Ευαγγελία Ράντου, Aurora Marion, Deniz Gamze Ergüven, Σοφία Ντώνα\nΠαγκόσμια εκμετάλλευση: The Match Factory GmbH, Germany Michael Weber\nT. +49 221 539 709-0 F. +49 221 539 709-10\nΠαραγωγός: Μαρία Χατζάκου, Κυριάκος Καρσέρας, Αθηνά Ραχήλ Τσαγγάρη\nExecutive Producer: Δάκης Ιωάννου\nΜια ομάδα ανθρώπων αυτοεξορίζεται στο Μακρύ Νησί (Μακρόνησο) για να προστατευτεί από τους Μολυσμένους. 37 χρόνια μετά, παρακολουθούμε το αποτέλεσμα αυτής της απόφασης. Έξι άνθρωποι δίπλα σε απολιθώματα πολιτισμού, κουβαλάνε άσκοπα τους ρόλους που τους έχουν επιβληθεί αφήνοντας την τρέλα να τους συντροφεύει στον αφανισμό τους. Ο Εφιάλτης είναι ο Πατέρας μας. Η Ομιλία και η Ακοή είναι το δώρο του Εφιάλτη σε εμάς. Η Ησυχία είναι το δικό μας δώρο σε αυτόν. Η Οικογένεια μάς προστατεύει από τη Μόλυνση και τους Ταριχευτές. Το χώμα θα είναι το σημείο επιστροφής. Το αύριο είναι σήμερα. Σήμερα είναι η 13η ημέρα του Γαλάζιου Έτους 37.\nΟ Αλέξανδρος Βούλγαρης (aka The Boy) εμπνέεται από τον τερματοφύλακα της Εθνικής Κολομβίας, Ρενέ Χιγκίτα για να φτιάξει μια ταινία επιστημονικής φαντασίας (θα έλεγα), όχι απλώς μυθοπλασίας, στην οποία θα περικλείσει προσωπικές ιστορίες και θέματα που αφορούν τον έρωτα, τις σχέσεις των δύο φύλων, την οικογένεια, αλλά και αιώνια αναπάντητα ερωτήματα για το τέλος των κοινωνιών στο πλαίσιο της ανθρώπινης τρέλας ή λογικής. Πιάνεται από τον μύθο του Ορφέα και της Ευρυδίκης, για να προβάλει ένα σύμπαν ψυχανάλυσης, και εμπλέκει στο παραμύθι του την “Paradise City” των Guns ‘n’ Roses, μελωδικούς τόνους από πιάνο, αλλά και υπερβολικούς/ ωμούς διαλόγους (κατά την λεκτική vulgarite γύρω από το σεξ, αδυναμία του The Boy).\nΜπερδεμένα πράγματα, θα μου πείτε, και θα έχετε δίκιο, καθώς η ταινία σου αφήνει πολλά ερωτηματικά, τα οποία όμως προσπάθησε να εξηγήσει κατά την παρουσία του στην προβολή της ταινίας στο Ελληνικό Τμήμα, στο 53ο Φεστιβάλ Κινηματογράφου Θεσσαλονίκης.\nΌπως ανέφερε, θαυμάζει τον Χιγκίτα, όχι για την προσωπικότητά του (καθώς αποτελούσε οπαδός της ακροδεξιός αλλά και είχε εμπλακεί με εμπόριο ναρκωτικών), αλλά επειδή αποτελούσε έναν αντισυμβατικό παίκτη που δεν ακολουθούσε τους αυστηρούς κανόνες του ποδοσφαίρου. Να θυμίσουμε ότι ο Χιγκίτα έγινε πασίγνωστος για την κίνηση του «η κλωτσιά του σκορπιού», ίσως η πιο εντυπωσιακή στιγμή στην ιστορία του παγκόσμιου ποδοσφαίρου. Στο γήπεδο ήταν ένας σόουμαν, με περιττά κιλά για τα δεδομένα ενός αθλητή, σχεδόν αγενής. Κι αυτό είναι το γοητευτικό, για τον Α.Βούλγαρη, η επανάσταση ή (αν θέλετε) το δικαίωμα να είσαι ο διαφορετικός μέσα σε ένα σύνολο «στρατευμένων» ανθρώπων.\nΌταν βέβαια οι σκηνοθέτες τολμούν δημιουργούνται τέτοιες ταινίες, όπως αυτή του The Boy, ο οποίος για την συγκεκριμένη ταινία μεγάλου μήκους κάνει αντισυμβατικό κινηματογράφο, όχι μόνο σεναριακά, αλλά και σκηνοθετικά. Όλη η επεξεργασία της ταινίας ήταν σχεδιασμένη από την πρώτη στιγμή και μάλιστα ο ίδιος επέλεξε να έχει την πλήρη καλλιτεχνική επιμέλεια και τον έλεγχο (σενάριο, σκηνοθεσία, παραγωγή, μοντάζ, μουσική, φωτογραφία), για να βγει το επιθυμητό αποτέλεσμα. Έτσι ο θεατής θα δει στην οθόνη, μια ταινία γυρισμένη σε μια φαντασιακή Μακρόνησο, με ακαθόριστης προέλευσης πλάνα που δε προδίδουν τον τόπο των γυρισμάτων. Κοντινά πλάνα στα πρόσωπα, και μάλιστα πειραγμένα- αλλοιωμένα αλλά με τρόπο καλλιτεχνικό. Ο σκηνοθέτης επιλέγει την τεχνική του ντουμπλάζ στις φωνές θεωρώντας την μια αδικημένη τεχνική που οι απανταχού κινηματογραφιστές είχαν ξεχάσει, αλλά και την αφηγηματική εξιστόρηση, που είθισται να θεωρείτε ένας πολύ σύγχρονος τρόπος κινηματογράφησης.\nΗ τρίτη αυτή ταινία του Αλέξανδρου Βούλγαρη (μετά το «Κλαίς;» και «Ροζ») είναι προφανώς μια ακόμη κραυγή αγωνίας για όλα όσα έχει στο κεφάλι του. Το έχει αποδείξει άλλωστε και με την άλλη μορφή τέχνης, με την οποία ασχολείται, την μουσική, ότι σημασία δεν έχει πως θα πεις αυτό που θέλεις, αλλά να το πεις με τον δικό τρόπο σου! Δεν ξέρω αν μια τέτοια ταινία έλειπε από το ελληνικό σινεμά, αλλά οι φανατικοί οπαδοί του The Boy, κι όσοι άλλοι εντυπωσιάζονται από έναν «ποιητή» που δεν καταλαβαίνουν, θα λατρέψουν κι αυτή την ταινία.\nΣκηνοθεσία- σενάριο- δ/νση φωτογραφίας- μοντάζ- ήχος- μουσική: The Boy\nΚαλλιτεχνική δ/νση- κοστούμια- μακιγιάζ: Βανέσσα Φερλέ\nΗθοποιοί: Δάφνη Μανούσου (κορίτσι του ονείρου), Αργύρης Θανάσουλας (Aδαής), Αγγελική Καρυστινού (Ευριδίκη), Γιάννης Λασπιάς (σοφός- αντίληψη), Ιωάννα Σταυροπούλου (Ευριδίκη), Λεονάρντο Σφοντούρης (άνθρωπος οθόνη), The Boy (φωνή του πατέρα)\nΤύπος: HDCAM Έγχρωμη\n*Οι ταινίες προβλήθηκαν μαζί στο Ελληνικό Τμήμα του 53ου Φεστιβάλ Κινηματογράφου Θεσσαλονίκης.


Ντίνα Δασκαλοπούλου – Δημοσιογράφος » 27 βραβεία ευαισθησίας\n27 βραβεία ευαισθησίας\nΟι βραβευθέντες του φετινού «ΟΙΚΟΠΟΛΙΣ».\nΣτη Μήλο, με μεγάλη συμμετοχή, πραγματοποιήθηκε η Τελετή Απονομής των Βραβείων Περιβαλλοντικής Ευαισθησίας ΟΙΚΟΠΟΛΙΣ 2018. Εδώ και 14 χρόνια ο εθελοντικός οργανισμός ECOCITY απονέμει τα βραβεία σε επιστήμονες και ερευνητικά ιδρύματα, οργανισμούς της πολιτείας, φορείς της Τοπικής Αυτοδιοίκησης, επιχειρήσεις και ΜΜΕ.\nΣτην εκδήλωση, που υλοποιήθηκε στον υπαίθριο χώρο του παλαιού εργοστασίου καολίνης ενός ιστορικού βιομηχανικού κτιρίου, αναπαλαιωμένου και διαμορφωμένου πλέον Συνεδριακού Κέντρου Μήλου «Γεώργιος Ηλιόπουλος», παραβρέθηκαν περισσότεροι από 250 εκπρόσωποι τοπικών αρχών της Μήλου και των Κυκλάδων, διακεκριμένοι επιστήμονες, εκπρόσωποι παραγωγικών φορέων και πλήθος πολιτών του νησιού.\nΣυνολικά φέτος απονεμήθηκαν 27 βραβεία και ένας έπαινος. Οι φετινοί βραβευθέντες ανά κατηγορία βράβευσης είναι:\n● ΕΡΓΟ ΖΩΗΣ ΑΦΙΕΡΩΜΕΝΟ ΣΤΟ ΠΕΡΙΒΑΛΛΟΝ: Λάκης Κουκιάσας για το συνολικό του έργο.\n● ΒΡΑΒΕΙΟ ΕΠΙΣΤΗΜΟΝIKOY ΕΡΓΟΥ: Καθηγητής Αναστάσιος Καράμπελας για το συνολικό του έργο.\n● ΒΡΑΒΕΙΟ ΝΕΟΥ ΕΠΙΣΤΗΜΟΝΑ: Πατρίτσια Σταθάτου για την εργασία: «Επαναχρησιμοποίηση Νερού: Περιβαλλοντική Προστασία & Δείκτες Μέτρησης Επίδοσης», Σχολή Χημικών Μηχανικών, Μονάδα Διαχείρισης Ενεργειακών & Περιβαλλοντικών Συστημάτων, ΕΜΠ.\nΜαργαρίτα Αγγελίδου για τη μεταδιδακτορική έρευνα «Υφιστάμενες Εφαρμογές Εξυπνης Πόλης, Ευκαιρίες και Προτάσεις Βιώσιμης Αστικής Ανάπτυξης» Τμήμα Αρχιτεκτόνων Μηχανικών, Τομέας Πολεοδομίας, Χωροταξίας & Περιφερειακής Ανάπτυξης, ΑΠΘ.\n● ΒΡΑΒΕΙΟ ΕΠΙΣΤΗΜΟΝΙΚΟΥ ΕΡΓΑΣΤΗΡΙΟΥ Ή ΟΜΑΔΑΣ: Υπηρεσία Παροχής Κλιματικών Δεδομένων του Εθνικού Αστεροσκοπείου Αθηνων.\n● ΒΡΑΒΕΙΟ ΓΙΑ ΔΙΠΛΩΜΑΤΙΚΕΣ ΕΡΓΑΣΙΕΣ\nΜαρία Χατζηγιαννη, «Προσέγγιση ολοκληρωμένης διαχείρισης αστικών ρεμάτων και ομβρίων υδάτων: η περίπτωση της Εσχατιάς», ΕΜΠ.\nΙωάννα Ζωτου, «Συγκριτική αξιολόγηση επτά δεικτών ποιότητας νερού WQIs) βάσει μετρήσεων σε επιφανειακά υδατικά συστήματα της Ελλάδας», Εργαστήριο Εγγειοβελτιωτικών Εργων και Διαχείρισης Υδάτινων Πόρων, Σχολή Αγρονόμων και Τοπογράφων Μηχανικών, ΕΜΠ.\nΜαρία-Ιωσηφίνα Κάσδαγλη, «Μετα-Ανάλυση Μελετών για τη Διερεύνηση σε Σχέση με την Ασθένεια Parkinson», Εργαστήριο Υγιεινής, Επιδημιολογίας και Ιατρικής Στατιστικής, ΕΚΠΑ.\nΠαύλος Τουμπουλίδης, «Διερεύνηση της Απόδοσης και Εφαρμογής Ηλιακών Συλλεκτών Αέρα στις Κατασκευές». Τμήμα Μηχανικών Περιβάλλοντος, Πολυτεχνική Σχολή Ξάνθης.\nΑνδρέας Νικηφοριάδης, «Διερεύvηση τoυ Αντιληπτoύ Επιπέδoυ Εξυπηρέτησης τωv Πεζών σε Πεζoδρόμια και Πεζόδρομους με Παρουσία Ποδηλάτων», ΕΜΠ.\nΓωγώ Ελευεράκη, «Σχεδιασμός Πρότυπης Βιοκλιματικής Κατοικίας, Σχολή Θετικών & Εφαρμοσμένων Επιστημών», Ανοιχτό Πανεπιστήμιο Κύπρου.\nΟδυσσέας Πιπεράγκας, «Ποιοτική και ποσοτική εκτίμηση των μικροπλαστικών σε 3 παραλίες της ανατολικής Κρήτης», Εργαστήριο Θαλάσσιας Οικολογίας, Τμήμα Βιολογίας, Πανεπιστήμιο Κρήτης.\n● ΒΡΑΒΕΙΑ ΟΡΓΑΝΙΣΜΩΝ\nΕΚΣΤΡΑΤΕΙΑ ΠΕΡΙΒΑΛΛΟΝΤΙΚΗΣ ΕΥΑΙΣΘΗΤΟΠΟΙΗΣΗΣ Αριστοτέλειο Πανεπιστήμιο Θεσσαλονίκης, «Στρατηγική ευαισθητοποίησης των πολιτών της Θεσσαλονίκης για τα οφέλη της πεζής μετακίνησης».\nΠΕΡΙΒΑΛΛΟΝΤΙΚΟ ΕΡΓΟ Ιδρυμα Τεχνολογίας και Ερευνας / Ινστιτούτο Ηλεκτρονικής Δόμης και Λέιζερ, Ελληνικός Στρατός/ Περιφέρεια Κρήτης, Πανεπιστήμιο Κρήτης, «Εξυγίανση εσωτερικών χώρων με χρήση καινοτόμου επιχρίσματος».\nΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ Πανεπιστήμιο Πατρών, Παιδαγωγικό Τμήμα Δημοτικής Εκπαίδευσης, Τμήμα Γεωλογίας & Τμήμα Χημείας «Περιβαλλοντική Εκπαίδευση και Παραστασιακές Τέχνες: Στοπ στα Μικροπλαστικά».\n● ΒΡΑΒΕΙΑ ΤΟΠΙΚΗΣ ΑΥΤΟΔΙΟΙΚΗΣΗΣ\nΠΕΡΙΒΑΛΛΟΝΤΙΚΗ ΠΟΛΙΤΙΚΗ Δήμος Βριλησσίων σε συνεργασία με τον ΕΔΣΝΑ για το έργο: «Καινοτόμες Πολιτικές από τη Διαχείριση Απορριμάτων με Ανακύκλωση στην Πηγή».\nΠΕΡΙΒΑΛΛΟΝΤΙΚΗΣ ΔΙΑΧΕΙΡΙΣΗΣ Δήμος Αγ. Παρασκευής σε συνεργασία με την ΕΡΤ για το έργο: «Το Κινητό Πράσινο Σημείο του Δήμου Αγίας Παρασκευής».\nΠΡΟΓΡΑΜΜΑΤΟΣ ΠΕΡΙΒΑΛΛΟΝΤΙΚΗΣ ΕΥΑΙΣΘΗΤΟΠΟΙΗΣΗΣ Δήμος Πλατανιάς σε Συνεργασία με το ΚΕΑΝ (Κύτταρο Εναλλακτικών Αναζητήσεων Νέων) για το έργο «Ημέρες Πράσινου Πλανήτη στο Δήμο Πλατανιά: Γνωρίστε το Μέλλον».\nΠΕΡΙΒΑΛΛΟΝΤΙΚΗΣ ΕΠΕΝΔΥΣΗΣ Δήμος Νέστου σε Συνεργασία με το ΙΓΜΕ και τη ΔΕΥΑ Νέστου για το έργο «Εκμετάλλευση Γεωθερμικού Πεδίου Ερατεινού».\n● ΒΡΑΒΕΙΑ ΜΕΣΩΝ ΕΝΗΜΕΡΩΣΗΣ\nΙΣΤΟΣΕΛΙΔΑΣ Δικτυακός τόπος GReenLiving.gr για την προώθηση φιλοπεριβαλλοντικών συνηθειών και νέου τρόπου ζωής.\nΤΗΛΕΟΠΤΙΚΗΣ ΕΚΠΟΜΠΗΣ ΕΡΤ 3 για την εκπομπή « Βότανα, οι καρποί της Γης».\nΔΗΜΟΣΙΟΓΡΑΦΙΚΟΥ ΕΡΓΟΥ Προκόπης Γιόγιακας\nΒΡΑΒΕΙΑ ΕΠΙΧΕΙΡΗΣΕΩΝ ATTICA Α.Ε., ΟΤΕ, ΕΠΤΑ Α.Ε., INTERAMERICAN\n● ΕΠΑΙΝΟΣ Σύλλογος Γυναικών Γενισέα Ξάνθης για την αναγέννηση καλλιέργειας ζαχαροκάλαμου για πετιμέζι.\nΟι ενδιαφερόμενοι, για περισσότερες πληροφορίες, μπορούν να επισκεφτούν τους διαδικτυακούς τόπους www.oikopolisawards.gr και www.ecocity.gr\nβραβεία, Μήλος, περιβάλλον


ΤΙ ΝΑ ΜΑΓΕΙΡΕΥΕΙ ΠΑΛΙ;: ΓΕΜΙΣΤΑ ΜΑΝΙΤΑΡΙΑ\n500 γρ. μανιτάρια άσπρα, πορτομπέλο ή πορτσίνι\n200 γρ. βούτυρο ή μαργαρίνη, σε θερμοκρασία δωματίου\n100 γρ. φρυγανιά, τριμμένη (γαλέτα)\nαλάτι και φρεσκοτριμμένο\nλίγο τυρί της αρεσκείας μας, τριμμένο\nΒγάζω από τα μανιτάρια το πόδι τα ψιλοκόβω και κρατάω στην άκρη τα καπέλα. Σε ένα τηγάνι ζεσταίνω το λάδι και σοτάρω το κρεμμύδι μαζί με τα ψιλοκομμένα μανιτάρια μέχρι να μαραθούν.\nΣε ένα μπολ ρίχνω το βούτυρο, το σκόρδο, το θυμάρι, τα σοταρισμένα μανιτάρια και το κρεμμύδι, το εστραγκόν και τη φρυγανιά. Αλατοπιπερώνω και ανακατεύω μέχρι να λιώσει το βούτυρο και να ενωθούν τα υλικά.\nΠροθερμαίνω τον φούρνο στους 180°C. Γεμίζω με το μείγμα τα καπέλα, πασπαλίζω με λίγο τυρί τριμμένο και τα ψήνω στον φούρνο για 12-15 λεπτά. Μερικές φορές, μαζί με το βούτυρο γεμίζω τα μανιτάρια και με βρασμένα και καθαρισμένα σαλιγκάρια. Και αυτή η παραλλαγή είναι πεντανόστιμη.


Επενδύσεις: Ο Α. Τσίπρας στρώνει το έδαφος στον Κ. Μητσοτάκη - άρθρο στην εφημερίδα "Το Βήμα" - Κωστής Χατζηδάκης, Αντιπρόεδρος ΝΔ - Βουλευτής Β' Αθηνών\nΗ απάντηση δόθηκε μόλις μία μέρα μετά. Το πάγωμα της επένδυσης στις Σκουριές ήρθε να υπενθυμίσει πως ο πρώτος που ακυρώνει το νέο κυβερνητικό αφήγημα περί Grinvest είναι ο ίδιος ο ΣΥΡΙΖΑ. 2400 θέσεις εργασίας απειλούνται προκειμένου τα κυβερνητικά στελέχη να ορθώσουν το λάβαρο της αντίστασης απέναντι στους επενδυτές. Δεν αποκλείεται καθόλου η κυβέρνηση, υπό την πίεση των εργαζομένων, των δανειστών και της πραγματικότητας, να κάνει στροφή 180 μοιρών για το θέμα τις επόμενες μέρες, την οποία θα δικαιολογήσει με τις γνωστές πολιτικές σαπουνόφουσκες περί ηρωικής μάχης. Όμως το αρνητικό μήνυμα εστάλη σε όλους τους επενδυτές, εντός και εκτός συνόρων: Το βασικό εμπόδιο για τις επενδύσεις στη χώρα είναι η ίδια η κυβέρνηση.\nΤη λεβέντικη στάση της κυβέρνησης στις Σκουριές διαδέχθηκε η επίθεση του κ. Σπίρτζη εναντίον της Fraport για την κατάσταση στα περιφερειακά αεροδρόμια, ξεχνώντας ότι ο ίδιος είχε καθυστερήσει όσο μπορούσε την υπογραφή της σύμβασης και έδωσε, τελικά, το πράσινο φως όταν είχε ήδη ξεκινήσει, ουσιαστικά, η φετινή τουριστική περίοδος, δένοντας σε μεγάλο βαθμό τα χέρια της εταιρείας.\nΚι αμέσως μετά, το κακό τρίτωσε. Διότι, με θεατή την κυβέρνηση, ακολούθησε η αυτοψία του δασαρχείου στο παλιό αεροδρόμιο του Ελληνικού, αλλά και νέο επεισόδιο στο σίριαλ με το Κεντρικό Αρχαιολογικό Συμβούλιο, προκειμένου να διαπιστωθεί εάν το Ελληνικό είναι δάσος ή αρχαιολογικός χώρος. Το γεγονός ότι εκεί προσγειώνονταν και απογειώνονταν αεροπλάνα επί 60 χρόνια δεν είχε ενοχλήσει κανέναν! Αυτά δεν είναι σοβαρά πράγματα. Έχεις την εντύπωση ότι η κυβέρνηση συνωμοτεί εναντίον του εαυτού της.\nΚαι τα αποτελέσματα μιλούν από μόνα τους. Τη στιγμή που, σύμφωνα όλες τις εκτιμήσεις, η ελληνική οικονομία χρειάζεται μια χιονοστιβάδα επενδύσεων για να μπει σε τροχιά ανάπτυξης, σήμερα οι επενδύσεις (ακαθάριστος σχηματισμός παγίου κεφαλαίου) βρίσκονται σε χαμηλό εικοσαετίας. Από 60 δισεκατομμύρια ευρώ το 2007 (26% του ΑΕΠ) σε μόλις 20 δισεκατομμύρια ευρώ το 2016 (11,4% του ΑΕΠ).\nΔύο πράγματα, λοιπόν, είναι ξεκάθαρα: Πρώτον, ότι η προσέλκυση επενδύσεων είναι το κλειδί για να δημιουργήσουμε νέες δουλειές και να βγούμε από την κρίση. Και δεύτερον, ότι ο ΣΥΡΙΖΑ και οι ιδεοληψίες του υπονομεύουν συστηματικά την προσέλκυση επενδύσεων. Ουσιαστικά, λοιπόν, το μόνο που κατάφερε τις τελευταίες μέρες ο κ. Τσίπρας, είτε με το περιβόητο νέο του αφήγημα, είτε με τις ίδιες τις πράξεις της κυβέρνησής του στη συνέχεια, ήταν να στρώσει το έδαφος για τον Κυριάκο Μητσοτάκη και τη Νέα Δημοκρατία. Διότι ποιος είναι πιο κατάλληλος να προσελκύσει επενδύσεις; Ένα κόμμα που αποδεδειγμένα είναι όμηρος κρατικίστικων αντιλήψεων και δογματισμών, ή ένα κόμμα που έχει στο επίκεντρο της προσέγγισής του τη στήριξη της επιχειρηματικότητας και την προσέλκυση επενδύσεων; Ένα κόμμα που έχει, τελικά, ως μόνο στόχο τη διανομή ορισμένων επιδομάτων, αδιαφορώντας για την παραγωγή, ή ένα κόμμα που θέλει να κινητοποιήσει, με μοχλό την επιχειρηματικότητα, εργοδότες και εργαζομένους για ένα εθνικό παραγωγικό άλμα; Το γήπεδο των επενδύσεων είναι το γήπεδο της Νέας Δημοκρατίας.\nΣτη Νέα Δημοκρατία δεν πρόκειται ποτέ να ισχυριστούμε ότι έχουμε κάποια μαγική συνταγή εξόδου από την κρίση, ούτε ότι υπήρξαμε αλάθητοι στο παρελθόν. Έχουμε, όμως, ένα συγκεκριμένο και ρεαλιστικό σχέδιο για την Ελλάδα του αύριο. Ο Κυριάκος Μητσοτάκης είναι ξεκάθαρος σε αυτό. Μένοντας μακριά από τη λογική του λαϊκισμού, μιλάει για ένα πρόγραμμα που θα βασίζεται στο τρίπτυχο «λιγότεροι φόροι – λιγότερες δαπάνες – ιδιωτικές επενδύσεις». Σχεδιάζουμε μια πολυδιάστατη μεταρρυθμιστική προσπάθεια για την προσέλκυση μικρών, μεσαίων και μεγάλων επενδύσεων, που θα επενεκκινήσουν την οικονομία και θα δημιουργήσουν χιλιάδες νέες θέσεις εργασίας. Μια προσπάθεια η οποία θα εστιάζει σε μια σειρά παρεμβάσεων τις οποίες ο ΣΥΡΙΖΑ κατά βάση δεν θέλει να πραγματοποιήσει για λόγους δογματικούς. Παρεμβάσεις που μόνο με τη Νέα Δημοκρατία μπορούν να γίνουν πράξη, ώστε να γίνει η Ελλάδα ελκυστική σε επενδυτές. Αυτές περιλαμβάνουν, ανάμεσα σε άλλες, την επαναφορά του νόμου για την οριζόντια απλούστευση των αδειοδοτήσεων για τις επιχειρήσεις, τον οποίο ο ΣΥΡΙΖΑ περιόρισε, ουσιαστικά, μόνο σε τρία πεδία πριν έναν χρόνο. Περιλαμβάνουν, επίσης, την προώθηση της αξιολόγησης και της στοχοθεσίας ώστε να γίνει η δημόσια διοίκηση σύμμαχος στην αναπτυξιακή προσπάθεια. Αλλά και παρεμβάσεις στη δικαιοσύνη, όπως η σύσταση ειδικών τμημάτων δικαστηρίων για να επιταχυνθεί η εκδίκαση υποθέσεων που σχετίζονται με την οικονομική δραστηριότητα και τις επενδύσεις. Και, φυσικά, η πρωτοβουλία μας για τη δημιουργία ξενόγλωσσων προπτυχιακών και μεταπτυχιακών τμημάτων, ώστε να προσελκύσουμε φοιτητές από όλο τον κόσμο και να γίνει η Ελλάδα διεθνές εκπαιδευτικό κέντρο.\nΣτόχος μας είναι να εκπέμψουμε από την πρώτη μέρα ένα μήνυμα αξιοπιστίας. Επιλέγοντας τα πιο ικανά πρόσωπα, έχοντας ετοιμάσει από πριν μια σειρά από νομοσχέδια-κλειδιά και υιοθετώντας καλές διεθνείς και ευρωπαϊκές πρακτικές, θα καταστήσουμε σαφές ότι η Ελλάδα γίνεται μια κανονική ευρωπαϊκή χώρα, η οποία είναι αποφασισμένη να προχωρήσει τις μεταρρυθμίσεις που έχει ανάγκη για να γυρίσει σελίδα και να αφήσει οριστικά πίσω της την κρίση και τα μνημόνια. Να καταφέρει, δηλαδή, αυτό που έκαναν με επιτυχία χώρες όπως η Ιρλανδία, η Πορτογαλία και η Κύπρος. Διότι οι Έλληνες και οι Ελληνίδες αξίζουν κάτι καλύτερο από αυτό που ζουν σήμερα. Αξίζουν μια χώρα που δεν θα βάζει φρένο στα όνειρά τους, αλλά θα τους επιτρέπει να τα κυνηγήσουν και να τα πετύχουν, εξασφαλίζοντας μια καλύτερη προοπτική για αυτούς και τα παιδιά τους. Ιδιαίτερα οι οικονομικά και κοινωνικά ασθενέστεροι. Αυτή την Ελλάδα των ευκαιριών και της δημιουργίας οραματιζόμαστε. Και θα όλοι μαζί θα κάνουμε ό, τι περνάει από το χέρι μας για να τη χτίσουμε.


10 διατροφικές συνήθειες των σταρ που δεν πρέπει να ακολουθήσεις ποτέ! | Marie Claire | Ό,τι έχει σημασία για τις γυναίκες\nΟι τόσες “υγιεινές” τους συνήθειες δεν κάνουν για εσένα.\nΤους βλέπεις σε ταινίες, εκπομπές, εξώφυλλα και πασαρέλες και δεν μπορείς παρά να ζηλέψεις τις αναλογίες τους. Και φυσικά, δεν είναι λίγες οι φορές που ψάχνεις με μανία στο internet να ανακαλύψεις τα μυστικά που τους κρατούν σε καλή φόρμα, για να τα ακολουθήσεις και εσύ. Σου έχουμε νέα όμως, μιας και οι τόσες “υγιεινές” τους συνήθειες δεν κάνουν για εσένα.\n1. Η Gisele Bündchen δεν τρώει πατάτες, ντομάτες, μελιτζάνες και πιπεριές!\nΔεν φαντάζεσαι πόσο λάθος είναι να κόψεις από τη διατροφή σου αυτά τα λαχανικά, καθώς είναι πολύ υγιεινά και πλούσια σε θρεπτικά συστατικά και αντιοξειδωτικά. Για να πεισθείς πάντως ότι σίγουρα δεν μπορείς να ακολουθήσεις τις διατροφικές συνήθειες της Gisele, να σου πούμε ότι επίσης δεν τρώει κρέας και δεν πίνει καφέ και αλκοόλ. Αναρωτιέσαι κι εσύ πώς ζει;\n2. Η Kylie Jenner και η υπόλοιπη οικoγένεια Kardashian ορκίζονται στο τσάι αποτοξίνωσης\nΜπορείς να σου φαίνεται παιχνιδάκι να πίνεις αποτοξινωτικό τσάι πολλές φορές μέσα στη μέρα, ωστόσο, να ξέρεις ότι στην πραγματικότητα δεν δίνεις και μεγάλη βοήθεια στον οργανισμό σου, καθώς η αποτοξίνωση είναι μια φυσική διαδικασία που διεξάγεται από τα νεφρά και στην πραγματικότητα, τίποτα από όσα τρως ή πίνεις δεν μπορεί να επισπεύσει τη διαδικασία.\n3. Οι διαιτητικοί χυμοί της Gwyneth Paltrow\nΗ Gwyneth Paltrow έχει μανία με την υγιεινή διατροφή και δεν διστάζει να φτάσει στα άκρα. Ωστόσο, οι χυμοί που τόσο λατρεύει και υποστηρίζει ότι είναι ιδανικοί για να “καθαρίζει” ο οργανισμός από τις τοξίνες, μπορεί να αποδειχθούν ακόμη και επικίνδυνοι όταν φτάνεις στο σημείο να υποσιτίζεσαι σε περιόδους αποτοξίνωσης και να πίνεις σχεδόν μόνο χυμούς. Επιπλέον, μπορεί να πάθεις αφυδάτωση λόγω απώλειας υγρών, να πέσουν οι ηλεκτρολύτες σου ή και έχεις εντερικά προβλήματα. Άλλωστε, όταν τελειώσει η περίοδος αποτοξίνωσης και επιστρέψεις σε ένα φυσιολογικό διατροφικό πρόγραμμα, όσα κιλά έχεις χάσει -κυρίως από απώλεια υγρών- θα τα ξαναπάρεις.\n4. Η Mariah Carey το έριξε στα… μωβ για να χάσει τα κιλά της εγκυμοσύνης\nΓνωστή ως “purple diet”, η διατροφή της Mariah Carey όταν ήθελε να χάσει βάρος, περιελάμβανε μόνο φρούτα και λαχανικά χρώματος μωβ, από μελιτζάνες, λάχανο και berries μέχρι κουνουπίδι! Και μπορεί όλα αυτά να είναι αρκετά υγιεινά, ωστόσο και τα φρούτα και λαχανικά άλλου χρώματος είναι εξίσου υγιεινά και δεν θα πρέπει για κανένα λόγο να αποκλείονται από μια ισορροπημένη διατροφή.\n5. Η Shailene Woodley τρώει πηλό για αποτοξίνωση\nΗ πρωταγωνίστρια της ταινίας Το λάθος αστέρι και Η Τριλογία της Απόκλισης έχει εντάξει στο διαιτολόγιό της τον άργιλο καθώς όπως ισχυρίζεται ότι δεν υπάρχει καλύτερο προϊόν από αυτόν για τον οργανισμό της! Βέβαια, το να τρως πηλό δεν είναι τόσο ακίνδυνο, καθώς μπορεί να περιέχει υψηλές ποσότητες αρσενικού και μολύβδου, που μόνο καλό δεν θα σου κάνουν.\n6. Η Miranda Kerr είναι φανατική οπαδός του “clean eating”\nΤο διάσημο μοντέλο στηρίζει το clean eating, την διατροφική τάση που αποκλείει πλήρως τις επεξεργασμένες τροφές και βασίζεται στο να έχουμε όλοι μεγαλύτερη επίγνωση σχετικά με την προέλευση και την διαδικασία παραγωγής κάθε τροφής που μπαίνει στο πιάτο μας. Και μπορεί να ακούγεται τέλειο, όμως όσοι την ακολουθούν συχνά τείνουν να θεωρούν ως κακές τροφές οτιδήποτε μη βιολογικό, με αποτέλεσμα να οδηγούνται σε διατροφικές διαταραχές.\n7. Η Kate Hudson ακολουθεί την αλκαλική δίαιτα και λέει όχι στα όξινα τρόφιμα\nΗ αλκαλική δίαιτα υποτίθεται ότι εξισορροπεί τα επίπεδα pH στο σώμα, με πλήρη στέρηση κάθε όξινης τροφής, με τον δημιουργός της, Robert Young, να υποστηρίζει πως ορισμένα τρόφιμα, όπως το κρέας, το σιτάρι και η ζάχαρη κάνουν το σώμα να παράγει οξύ, το οποίο οδηγεί σε προβλήματα υγείας, όπως απώλεια οστικής μάζας, απώλεια μυών και πόνο στην πλάτη. Ωστόσο, αυτό δεν είναι επιστημονικά αποδεδειγμένο, ενώ από την άλλη η στέρηση των «όξινων» τροφίμων μπορεί να προκαλέσει κόπωση, αναιμία, διαταραχές της διάθεσης και επιτάχυνση της γήρανσης του εγκεφάλου! Για την ιστορία, να πούμε και ότι ο εμπνευστής της αλκαλικής δίαιτας βρέθηκε στη φυλακή.\n8. Ο Alec Baldwin αδυνάτισε κόβοντας πλήρως τη ζάχαρη\nΤο να μην βάζεις ζάχαρη στον καφέ και να αποφεύγεις τα πολλά γλυκά είναι σίγουρα κάτι που θα ωφελήσει και τον οργανισμό σου και τη σιλουέτα σου. Το να κόψεις όμως όλα τα σάκχαρα από τη διατροφή σου αποφεύγοντας ακόμη και τα φρούτα, όπως έκανε ο διάσημος ηθοποιός, εκτός του ότι είναι εξαιρετικά δύσκολο δεν είναι και σωστό.\n9. Η Beyoncé δεν χορταίνει την λεμονάδα αποτοξίνωσης\nΗ Master Cleanse Diet ή δίαιτα της λεμονάδας, είναι μία δίαιτα express που βασίζεται στην αντικατάσταση γευμάτων με ένα ρόφημα από χυμό λεμονιού, νερό, σιρόπι σφενδάμου και πιπέρι καγιέν. Στόχος είναι να περιοριστούν οι τοξίνες στο σώμα και να ενισχυθεί η φυσική καύση του λίπους στο μέγιστο δυνατό βαθμό και σε πολύ σύντομο χρονικό διάστημα. Και μπορεί να μην είναι καινούργια δίαιτα αλλά έγινε ξανά της μόδας, όταν η Beyoncé δήλωσε ότι με αυτή τη δίαιτα κατάφερε να χάσει 10 κιλά σε 10 ημέρες! Σύμφωνα με τους διατροφολόγους όμως, αυτή η απώλεια κιλών δεν είναι μόνιμη και όπως με τους χυμούς της Gwyneth Paltrow που είπαμε πριν, όταν τελειώσει η περίοδος αποτοξίνωσης και επιστρέψεις σε ένα φυσιολογικό διατροφικό πρόγραμμα, όσα κιλά έχεις χάσει θα τα ξαναπάρεις.\n10. Η Megan Fox ακολουθεί αποκλειστικά vegan raw διατροφή\nΚοινώς αυστηρή χορτοφαγία σε συνδυασμό με ωμοφαγία, δεν τα μαγειρεύει δηλαδή. Να ξέρεις πάντως ότι μπορεί το μαγείρεμα όταν δεν γίνεται σωστά να στερεί θρεπτικά συστατικά από τις τροφές (κάτι που αποφεύγεται αν τα μαγειρέψεις όπως πρέπει), οι ωμές τροφές όμως είναι συχνά δύσπεπτες. Επιπλέον, σε τρόφιμα όπως οι ντομάτες τα θρεπτικά συστατικά απορροφώνται καλύτερα από τον οργανισμό όταν έχουν μαγειρευτεί λίγο.\nΔΙΑΤΡΟΦΚΕΣ ΣΥΝΗΘΕΙΕΣ ΤΩΝ ΣΤΑΡ


Κυκλοφόρησαν τα Huawei Honor 9 και Honor 6A - RevYou.gr\nReview: Αποχυμωτής Rohnson R-459\nΠαρουσιάστηκε με μεγάλη επιτυχία το νέο υπερσύγχρονο smartphone Huawei Honor 9. Κατά τη διάρκεια της εκδήλωσης, οι εκπρόσωποι του Τύπου από τον τεχνολογικό, ειδησεογραφικό και lifestyle κλάδο που έδωσαν το «παρών», είχαν τη δυνατότητα να δοκιμάσουν τόσο το Honor 9, όσο και το Honor 6A, powered by Huawei.\nΤο Huawei Honor 9 αποτελεί τη νέα ναυαρχίδα του Honor, έχοντας αποσπάσει ήδη τις πρώτες του βραβεύσεις και διθυραμβικές κριτικές –μεταξύ άλλων από το Android Central, το Digital Trends και το Stuff. Με εκπληκτικό design και μοναδική ποιότητα κατασκευής, είναι ένα πραγματικό κόσμημα με αξιοπρόσεκτη στιβαρότητα στην κατασκευή του. O επεξεργαστής Kirin 960 χαρίζει στη συσκευή κορυφαίες επιδόσεις, όντας πλαισιωμένος από έως και 4 GB RAM και 64 GB μνήμης. Σε συνδυασμό με την εξαιρετική διαχείριση πόρων που επιτυγχάνει το περιβάλλον EMUI 5.1, εφαρμογές και παιχνίδια τρέχουν άψογα, όσο υψηλές κι αν είναι οι απαιτήσεις τους.\nΌσον αφορά στο Huawei Honor 6A, πρόκειται για μία προσιτή συσκευή, ικανή να καλύψει και με το παραπάνω τις ανάγκες του σύγχρονου χρήστη. Με οθόνη 5 ιντσών, επεξεργαστή Snapdragon 430 και έως 3 GB μνήμης RAM, είναι σε θέση να εγγυηθεί μία πλήρη εμπειρία χρήσης με άνετη και ομαλή πλοήγηση στο διαδίκτυο. Η κύρια και η εμπρόσθια κάμερα του στα 13 & 5 MP αντίστοιχα χαρίζουν εντυπωσιακές φωτογραφίες ενώ η μπαταρία των 3020 mAh σε συνδυασμό με την τεχνολογία έξυπνης διαχείρισης ενέργειας, προσφέρει την απαραίτητη αυτονομία.\nΆνοιξε το πρώτο Mi Store της Ελλάδας